Press Online :: Umetnost :: Konkurs za učešće u umetničkoj kolonizaciji Tvrđave / print=true\nNišvil fondacija i Udruženje umetnika ARTEF pozivaju mlade stvaraoce do 36 godine koji se izražavaju u formi skulpture i slike da se prijave na konkurs za učešće u prvoj umetničkoj kolonizaciji niške Tvrđave pod nazivom "Art to go jažy".\nProjekat će se realizovati u okviru Nišvil džez festivala i održaće se ispred izgorelih ateljea u trećem koridoru niške Tvrđave.\nKonkurs je namenjen stvaraocima iz zemlje i inostranstva, jer organizatori teže da ovim projektom "na ubedljiv način predstave i realizuju ideju multikulturalnosti, multiuniverzalnosti i multipovezanosti različitih izraza i formi na jednom mestu".\nKonkurs je otvoren do 10. jula. Potrebno je dostaviti kratku biografiju sa tri rada iz oblasti skulpture ili slike, sa informacijama o nazivu, dimenzijama i tehnici u PDF formatu na adresu: arttogojažy@gmail.com.\nRezultati konkursa biće objavljeni do 15. jula, na zvaničnom sajtu festivala i na Facebook stranici Udruženja umetnika ARTEF.\nIdeja za mesto održavanja kolonije potekla je iz potrebe da se skrene pažnja na ateljea koja od 2003. godine stoje kao ruglo i ružan podsetnik o stavu i načinu na koji se nadležne institucije ophode prema umetnicima, a ovde i autorima sa reputacijom istaknutih umetnika čiji su radovi zajedno sa zidinama izgoreli, stoji u saopštenju organizatora Nišvil festivala.\nMotiv za pokretanje ovog projekta je pre svega angažovanje mladih, školovanih umetnika, stvaranje prostora za njihovu promociju i aktuelizaciju umetnosti kao i predstavljanje umetnosti van galerijskog prostora.\nSaradnja umetnika okupljenih na jednom mestu rezultiraće razmenom iskustava, otvorenim raspravama o umetnosti i kulturi danas, o ambijentu i konzumentima kulture, te i o nužnoj potrebi za implementiranje vrhunske umetnosti i kulture u sve pore našeg društva.\nOd učesnika očekuje se da svoje radove prilagode ideji festivala, a tematska odrednica je džez kao sloboda umetničkog izražavanja.\nNamera organizatora jeste da dela prijavljenih autora budu u narednim godinama nagradni fond festivala, a svako od umetnika dobiće potvrdu u čijem je vlasništvu njegov rad.


Dakićevci ovlastili Vladu da im proda imovinu - Volim Podgoricu\nPočetna/NOVOSTI/Ekonomija/Dakićevci ovlastili Vladu da im proda imovinu\nDakićevci ovlastili Vladu da im proda imovinu\nAdmin Send an email 24. Aprila 2015.\nBivši radnici „Radoja Dakića“ odlučili su da daju punomoćje Vladi da u njihovo ime i za njihov račun preuzme nepokretnosti i proda imovinu fabrike, saopštio je predsjednik Koordinacionog odbora povjerilaca, Milan Vukčević.\nOn je rekao da čak i ako je država prodala veliki dio svog udjela u preduzeću to ne može da je oslobodi od njene obaveze da ispoštuje dug koji se javio prije nego su akcije bile prodate.\n„Na javnoj raspravi u krugu fabrike je jednoglasno odlučeno da punomoćje damo Vladi da proda imovinu, kako se ona ne bi prodavala kao do sada po cijeni koja je manja od naknade za izgradnju komunalne i vodovodne infrastrukture“, kazao je Vukčević agenciji Mina-business.\nOn je naveo i da su radnici jednoglasno rekli da će biti odlučni u odbrani kamatonosne pravno obavezujuće sudske presude u kojoj je izrečena novčana obaveza.\n„Pojedini advokati ponudili su da u ime svojih povjerilaca preuzmu nekretnine čime se gase stečena prava, potkopava jedinstvo i solidarnost i ostavlja prostor za eventualnu korupciju“, smatra Vukčević.\nPrema njegovim riječima, ako se bude poštovala odredba da se namirenje realizuje onim redom kojim je stečeno založno i drugo pravo i da se iz istog predmeta namire onda će se povjerioci tih punomoćnika namiriti posljednji.\n„Ako ostane na snazi donošena presuda od prije deset godina, država je u obavezi da isplati povezivanje radnog staža koje iznosi još 15 miliona eura“, podsjetio je Vukčević.\nOn je ocijenio da bi nejasna i zamršena ponuda pojedinih advokata dovela do toga da njihovi klijenti plaćaju porez i ulaze u realne rizike, odnosno iz bezuslovne situaciju da ulaze u uslovnu obavezu koja zavisi od prethodnog ispunjenja odnosno prodaje, znanja advokata, tržišta i ambijenta.\n„Postoje osnove sumnje da su neki dosadašnji potezi pojedinih advokata u ovom predmetu pod prijetnjom krivično-pravnog postupanja“, ocijenio je Vukčević.\nBivši radnici su, kako je dodao, protiv situacije u kojoj svako gleda svoje interese i bezobzirno nastoji da, nemareći za posljedice i štetu po druge, ostvari pojedinačne interese.\nOn je naveo da su bivši radnici tražili i prijem kod ministra pravde Zorana Pažina, jer on i dalje zastupa Crnu Goru pred Sudom u Strazburu, zbog čega je i najviše upoznat sa tokom njihove tužbe.\nU Osnovnom sudu je krajem marta prodato šest djelova imovine bivše kompanije “Radoje Dakić” za 2,2 miliona eura, kojim će samo djelimično biti obeštećeni bivši radnici koji potražuju ukupno 50 miliona eura.\nProdaja je održana uz bunt bivših radnika, a imovinu na 12. javnoj prodaji kupile su firme Okov, Voli i “Čelebić”. Sve nekretnine i imovina prodati su po 50 odsto nižoj cijeni u odnosu na procijenjenu vrijednost.\nOko 1,8 hiljada bivših radnika čitavu deceniju prema pravosnažnim presudama potražuju po 77 neisplaćenih mjesečnih zarada. Ukupno potraživanje sa kamatama dostiglo je 50 miliona, međutim već godinama na dosadašnjih 11 prodaja nije bilo zainteresovanog kupca za svih 220 hiljada kvadrata zemljišta.\nPreduzeće ne proizvodi deceniju, a godinama se bavi samo izdavanjem hala i poslovnih prostora.\nKlubovi odbili kalendar FIBA, traže novac\nHIT: “Seksi bakica“ u bikiniju slupala BMW! (VIDEO)\nOd sjutra skuplje sve vrste goriva: Ovo su nove cijene\nDRECUN: Za bolji životni standard potrebno je pet godina


Filmski stvaraoci apeluju za pomoć Vlade - Kreativna Srbija®\n16/04/2020 24/05/2020 Urednik\nFilmski stvaraoci okupljeni oko Filmskog centra Srbije uputili su Vladi Srbije apel za pomoć slobodnim filmskim radnicima i stvaraocima. Ova asocijacija ukazuje na nezavidan položaj svih umetnika i stvaralaca iz filmske industrije, koji nisu zaposleni po ugovorima o radu, već imaju različite forme fleksibilnih ugovora sa domaćim ustanovama, preduzećima i organizacijama. Tako u ovu grupu ulaze scenaristi, kompozitori, scenografi, kostimografi, reditelji, prevodioci, kao i statisti u filmskim projektima.\nFilmski centar, osim što ukazuje na težak položaj ovih ljudi koji su ostali bez angažmana tokom trajanja pandemije, želi da kroz upravo ovaj primer naglasi potrebu za zaštitom „audiovizuelne infrastrukture“ Srbije, odnosno fizičkih lica kao subjekata u kreativnoj industriji Srbije.\nFCS predlaže formiranje Fonda solidarnosti za pomoć svim umetnicima.\nPročitajte ceo tekst Filmskog centra Srbije\nPročitaj i ovo Filmskoj industriji 20 odsto povrata od filmske produkcije u Srbiji\nTrinaestogodišnja srpska modna dizajnerka Tara Katarina jedna je od najmlađih modnih dizajnera u svetu i sigurno buduće...\nModni dizajn Srbija\nNa konkursu Ministarstva kulture i informisanja „Gradovi u fokusu 2020“ podržana su 22 projekta iz isto...\nU moru novih informacija kojima su svakodnevno bombardovani ljudi će se se sve teže snalaziti, uveren...


Od OSA-e, SIPA-e, do MUP-ova: Ko je pomogao kriminalcima uhvaćenim u aplikaciji Sky, pronađeni i dalje aktivni mobiteli - Portal 072info\nOd OSA-e, SIPA-e, do MUP-ova: Ko je pomogao kriminalcima uhvaćenim u aplikaciji Sky, pronađeni i dalje aktivni mobiteli\nZahuktava se istraga o članovima narkobandi u BiH koji su godinama neometano švercovali narkotike i naoružanje, a imali su policijsku zaštitu, piše Avaz.\nSve ove osobe, od kojih je njih tridesetak u pritvoru, koristile su aplikacije Sky i Anom kako bi sakrile svoje kriminalne tragove. No, dešifriranjem ove aplikacije utvrđeno je da su kriminalci direktno razgovarali s pojedincima iz policijskih agencija OSA-e, SIPA-e, ali i MUP-ova RS i KS.\nSaznajemo da Tužilaštvo BiH polako slaže mozaik, jer, kako stižu novi podaci, tako se otkriva sprega policajaca i kriminalaca. Jedan od njih je i nedavno uhapšeni granični policajac Vladan Kovačević, koji je radio za grupu Dragana Pejovića Bosanca, koja je švercovala skank iz Crne Gore i Srbije u BiH.\nProšle sedmice je ministar MUP-a RS Dragan Lukač rekao da je aplikaciju Sky koristilo 2.000 ljudi iz BiH. Jučer je potvrdio da će raspakivanje kriptiranih aplikacija koje su koristili kriminalci omogućiti policiji da rasvijetli brojna krivična djela.\nLukač je istakao da nijedan načelnik u Policiji RS ili drugi visoki funkcioner MUP-a neće ostati pošteđen ako se dokaže da je putem tih kriptiranih aplikacija sarađivao s kriminalcima i činio krivična djela.\nTužilaštvo ima brojne dokaze FOTO: AVAZ\n– Nažalost, vjerujem da ima službenika i pripadnika MUP-a i nekih drugih policijskih agencija koji su imali određenu saradnju s kriminalnim krugovima kada su počinjena određena krivična djela – rekao je Lukač.\nS druge strane, Tužilaštvo BiH, koje vodi istragu, tvrdi da su članovi narkogrupe imali pomoć u svim strukturama, među kojima je policijska. Kriminalcima su dojavljivali kada se spremaju hapšenja, imali su i njihovu zaštitu… Zauzvrat, ove informacije su masno naplaćivali. Pokazala je to i dosadašnja finansijska istraga Tužilaštva i pronađeni novac u sefovima narkodilera, ali dokumenti koji su u posjedu „Avaza“.\nNa jednoj strani su Milivoje Lovrenović, Čaruga i Bojan Cvijetić, kod kojeg su pronađeni povjerljivi podaci OSA-e BiH, a na drugoj Čarugin sin Dušan Lovrenović i Pejović Bosanac.\n– Potrebno je cijeniti i činjenicu da se ova organizirana grupa naslanja na grupu Dušana Lovrenovića, koja je dobivala informacije od policijskih službenika. Osim toga, ove osobe imaju svoje ljude u svim strukturama, zbog čega Tužilaštvo BiH provodi istragu u kojoj je planirano saslušanje velikog broja svjedoka – stoji u dokumentima Tužilaštva BiH.\nŠvercovali u vrijeme “lockdowna”\nKod osumnjičenih su pronađeni i dalje aktivni telefoni koji isključivo služe za komunikaciju u vezi s pripremama i načinom izvršenja krivičnih djela.\n– Potrebno je da Sud BiH ima u vidu i činjenicu da su osumnjičene osobe vršile neovlašten promet opojnih droga za vrijeme pandamije, pa čak i u periodu “lockdowna” – naveli su tužioci za osumnjičene u akciji „Staza“.\nPrethodni članakProljeće nam kuca na vrata: Pred nama period s toplijim i sunčanijim danima\nSljedeći članakMUP upozorava: Bizarna igra na “Tik-Toku”


Canon dobio Fogra PSD sertifikat za serije štampača ImagePress C910 i ImagePress C165 • Print Magazin\nCanon dobio Fogra PSD sertifikat za serije štampača ImagePress C910 i ImagePress C165\nKompanija Canon objavila je da je od istraživačkog instituta Fogra Forschungsinstitut für Medientechnologien dobila sertifikat FOGRA PSD koji potvrđuje da su serije Canon štampača imagePRESS C910 i imagePRESS C165 usklađene sa standardom FOGRA51. Reč je o standardu koji opisuje uobičajene procedure za izradu digitalnih otisaka i utvrđuje kvalitet konačnog proizvoda i razumevanje procesa koji do njega dovodi.\nŠtampači iz serija imagePRESS proveravani su korišćenjem dve vrste medija za štampu – Silk 170g i Sappi Magno Plus Gloss 115g (standardni medij sa premazom za ofsetnu štampu), uz korišćenje dva različita kontrolera, PRISMAsync i EFI. Testirana je štampa u obimu od minimalno 500 primeraka kako bi se simulirala doslednost boja u realnim uslovima proizvodnje. Standard Fogra PSD koristi medijski relativnu metodu što znači da se sertifikacija sprovodi upoređivanjem različitih vrsta papira prema različitim standardima. Taj pristup uzima u obzir belinu trenutno dostupnih medija za štampu koji se često poboljšavaju optičkim izbeljivačima.\nObe testirane serije imagePRESS postigle su u svakoj kombinaciji medija i kontrolera najveću moguću ocenu – Print QualityClass – grade A. To znači da je trenutno celokupan asortiman ponude Canon tonera u boji i medija za štampu u boji, usklađen sa standardima instituta Fogra.\nVideo o mogućnostima štampača imagePRESS C165 možete pogledati na YouTube: https://www.youtube.com/watch?v=Mw2S2Hee4fg.


Obeležena godišnjica NATO bombardovanja - juGmedia\nVRANJE – Polaganjem venaca na spomen obeležju, na platou Galerije Narodnog muzeja u Vranju, obeleženo je sedamnaest godina od početka NATO bombardovanja na SR Jugoslaviju.\nTog 24. marta 1999. godine, zvuk sirena označio je početak 11 nedelja dugog stradanja građana Srbije, pod plaštom humanitarne intervencije zapadnih sila.\nSlobodan Stamenković, predsednik Skupštine Vranja, rekao je tom prilikom da je ovo dan sećanja i dubokog poštovanja za sve one koji su nevino stradali i dali živote za pravdu i Srbiju.\n„ I posle 17 godina, teško je govoriti pred porodicama poginulih. Bila su to teška 78 dana borbe koja su ostavila za sobom na hiljade žrtava, ogromna razaranja, zatrovanu prirodnu sredinu i Kosovo i Metohiju pod patronatom Međunarodne zajednice“ kazao je Stamenković.\nOn je rekao da su poznati vinovnici za ovo mučno sećanja kao i uzrok i okolnosti koji je inspirisao pojedine zapadne zemlje na neprijateljstvo prema Srbiji\n„ To je bila strateška igra velikih sila u kojoj smo mi bili žrtve“ rekao je Stamenković pred okupljenima i naglasio da je srpski narod u tom ratu satanizovan.\n„Stavljeni smo nasuprot Milosrdnom anđelu, koji su naši neprijatelji stvorili kao odrambeni štit pred nama i pred svetskom javnošču. Milosrdni anđeo naspram Mileševskog belog koji je u celom svetu prepoznat kao simbol mira“ ukazao je Stamenković na ironiju.\nPolaganjem venaca i cveća počast poginulima odali su i predstavnici rukovodstva grada, vojske, policije, Bezbedonosne informativne agencije, porodice poginulih kao i tri političke partije i pojedinih udruženja.\nPoslednji vazdušni napad NATO pakta izvršen je 10 juna 1999. godine.\nPotpisivanje Kumanovskog sporazuma , koji je okončao NATO agresiju, rezultirao je povalačenjem srpske vojske i policije sa Kosova.\nU Leskovcu poginulo 67 ljudi tokom NATO bombardovanja\nIzložba fotografa iz Maribora u Leskovcu


Kompanija Agrotech otvorila prodajno-servisni centar u Novom Bečeju\nKompanija Agrotech je svečano otvorila najsavremeniji prodajno-servisni centar u Novom Bečeju koji će poljoprivrednim proizvođačima na jednom mestu pružiti najmodernije tehnologije u oblasti današnje poljoprivredne proizvodnje u vidu poljopredne mehanizacije, priključnih mašina i opreme.\nNovi Bečej: Javni poziv za sufinansiranje mera energetske sanacije na porodičnim kućama i stambenim zgradama\nOpštinsko veće je 13. avgusta raspisalo Javni poziv za sufinansiranje mera energetske sanacije na porodičnim kućama i stambenim zgradama na teritoriji opštine Novi Bečej za 2021. godinu.\nPrva faza projekta „Čista Srbija“ - Izgradnja kanalizacione infrastrukture u Novom Bečeju\nRealizacija najvećeg projekta izgradnje i rekonstrukcije komunalne infrastrukture “Čista Srbija” zvanično je započela danas, u četvrtak, 5. avgusta, potpisivanjem relevantnih aneksa između Ministarstva građevinarstva, saobraćaja i infrastrukture, kineskih investitora CBRC i predstavnika 14 lokalnih samouprava, među kojima je i Novi Bečej.\nJavni poziv za učešće privrednih subjekata u sprovođenju mera energetske sanacije u domaćinstvima na teritoriji opštine Novi Bečej\nOpštinsko veće opštine Novi Bečej raspisalo je Javni poziv za učešće privrednih subjekata u sprovođenju mera energetske sanacije u domaćinstvima na teritoriji opštine Novi Bečej.\nZavršen Hertelendi - prva deca stižu u septembru\nDvorac Hertelendi u Bočaru je završen i spreman je da primi decu predškolskog i osnovnoškolskog uzrasta.\nNovi Bečej: Javni poziv uzurpatorima državnog poljoprivrednog zemljišta\nLokalna samouprava opštine Novi Bečej poziva lica koja su neovlašćeno obradila navedene parcele u katastarskim opštinama da se do četvrtka, 3. juna, jave službeniku Opštinske uprave raspoređenom na poslovima iz oblasti poljoprivrede radi zaključenja vansudskog poravnanja u skladu sa Zakonom o poljoprivrednom zemljištu.\nStanković: Industrijska zona „Jug“ uskoro kompletna celina\nU industrijskoj zoni „Jug“ kod Novog Miloševa u toku su radovi na javnoj rasveti i na atmosferskoj kanalizaciji.\nNovi Bečej: Asfalt za još dve ulice\nU okviru projekta predsednika Opštine Novi Bečej „Novi Bečej bez blata“ Saša Maksimović, je danas, 17. februara, potpisao ugovor o asfaltiranju još dve ulice Novom Bečeju.\nNov teren i tribine za OŠ „Miloje Čiplić“ u Novom Bečeju\nRukometni teren u dvorištu Osnovne škole „Miloje Čiplić“ u Novom Bečeju je završen, a radove na izgradnji su finansirali Pokrajinski sekretarijat i opština Novi Bečej u visini od 5,6 miliona dinara.\nNovi Bečej: Licitacija državne poljoprivredne zemlje - prvi krug\nBrantner realizuje akciju sakupljanja staklene ambalaže


Dodik se otvorio: Od Izetbegovića lihvara do mete na čelu / Bljesak.info | BH Internet magazin\nPrema njegovim riječima, Izetbegović je bio "lihvar koji je svima pokušavao da se dodvori, a u suštini je bio veoma zagriženi islamista".\nVijesti / Politika | 30. 04. 2018. u 09:36 Bljesak.info\nPredsjednik Republike Srpske Milorad Dodik rekao je kako bi Dayton dva doveo do raspada BiH, kao i da su stranci dosta uništili Daytonski mirovni sporazum, ali da je, usprkos tome, potrebno boriti se i graditi što veći autonomni status za Srpsku.\n"Svaka druga priča - o Daytonu dva, Daytonu šest, dovela bi do raspada BiH", naglasio je Dodik za Srpski telegraf te dodao kako za Republiku Srpsku razumijevanja ima predsjednik Srbije Aleksandar Vučić na kojem su, kako je ocijenio, velika odgovornost i veliki pritisci.\n"Na njemu je velika odgovornost i veliki su pritisci. Na meni je, pak, da u nemogućim uvjetima branim ideju i opstanak Republike Srpske", rekao je Dodik.\nPredsjednik Republike Srpske potvrdio je da neće putovati na inauguraciju predsjednika Rusije Vladimira Putina u Moskvu, koja se održava 7. svibnja u Moskvi, navodeći da je dan ranije Đurđevdan - njegova krsna slava.\n"Moja slava je Đurđevdan, tu sam, kao svaki dobar domaćin i Srbin, ostat ću ovdje", rekao je Dodik.\nDodik je rekao kako je u politiku ušao zbog košarke, koju je igrao u mladosti, jer je "zbog svega što je tada vidio" bilo neminovno da se angažira u društvenom radu, te naglasio da je ponosan što je bio član Saveza komunista.\nNaveo je kako mu je najteži trenutak u karijeri bio kada mu je, zbog odbijanja bespogovorne poslušnosti, nekadašnji predsjednik SR Jugoslavije Slobodan Milošević, skoro dvije godine zabranio ulazak u Srbiju.\n"Posljednji susret imali smo u Vili `Mir`, koja je kasnije bombardirana. Tražio je da podnesem ostavku na mjesto premijera. Odbio sam. Mjesec i pol dana kasnije zabranio mi je ulazak u Srbiju", rekao je Dodik.\nNaveo je kako je, osim Franje Tuđmana, poznavao sve čelnike nacionalističkih stranaka koje su vrijeme raspada Jugoslavije imale dominantnu ulogu, a najnegativnije je ocijenio lidera SDA Aliju Izetbegovića, za kojeg je rekao da je bio "zagriženi islamista" koji je izazvao rat u BiH.\nPrema njegovim riječima, Izetbegović je bio "lihvar koji je svima pokušavao da se dodvori, a u suštini je bio veoma zagriženi islamista", prenijela je Srna.\n"Njegova ključna rečenica da će žrtvovati mir za BiH dovela je narode u rat u kojem je izginulo 94.000 ljudi svih naroda i narodnosti", rekao je predsjednik Republike Srpske.\nDodik je istaknuo kako mu je general Ratko Mladić "djelovao odlučno, generalski i junački" kada ga je upoznao 12. svibnja 1992. godine, prilikom usvajanja zakona o formiranju Vojske Republike Srpske.\n"Mislim da sam ja to uspio", rekao je Dodik te dodao kako se nikada nije osobno upoznao sa Željkom Ražnatovićem Arkanom, a da su kriminalci iz "`zemunskog klana` htjeli da ga smaknu i nešto pokušavali".\n"Međunarodna zajednica me je 1999. obavijestila da su se u Banja Luci pojavila dvojica snajperista sa zadatkom da me ubiju. Pojačali smo sigurnost i to je sve", rekao je Dodik, navodeći da i sada ima prijetnji "sa svih strana".\nMilorad Dodik dayton\nDodik neće na Putinovu inauguraciju jer ima krsnu slavu\nDodik: RS nije imala posljedice što sam na američkoj 'crnoj listi'\nVladika, Vučić i Dodik: Čije je jaje tvrđe?


VIŠKOVIĆ: RADOVI NA AUTO-PUTEVIMA POVEZAĆE SRPSKU I SRBIJU | SRNA\nVIŠKOVIĆ: RADOVI NA AUTO-PUTEVIMA POVEZAĆE SRPSKU I SRBIJU\nDOBOJ, 17. JUNA /SRNA/ - Predsjednik Vlade Republike Srpske Radovan Višković rekao je danas u Doboju da je početak radova na prvim kilometrima panevropskog Koridora "Pet ce" i nastavak gradnje auto-puteva kroz na Srpsku važan za krajnji cilj - povezivanje Banjaluke i Beograda, odnosno Srpske i Srbije.\nOn je istakao da je za Vladu veoma bitno otvaranje velikih javnih investicija kako bi rastao bruto domaći proizvod /BDP/ Srpske, ali i zaposlenost.\n"Može neko reći da je dionica od šest kilometara koja vrijedi 70 miliona evra mala, ali ona nam daje dovoljno vremena i prostora da se pripremimo za gradnju obilaznice oko Doboja u dogovoru sa Evropskom bankom za obnovu i razvoj /košta oko 150 miliona evra/, te mosta na Savi čija gradnja treba da krene veoma brzo. To će povezati naseljena mjesta u Srpskoj od Gradiške, preko Banjaluke i Doboja, pa sve preko Brčkog i Bijeljine. Krajnji cilj je povezati Banjaluku i Beograd sa jednim savremenim auto-putem", rekao je Višković.\nOn je objasnio da cijena ove dionice po kilometru zavisi od trase kojom put prolazi, te da je ona u okviru evropskih standarda kada je riječ o datim uslovima.\nNakon što su predstavnici preduzeća "Autoputevi Republike Srpske" ozvaničili početak radova vrijednih 70 miliona evra na prvoj dionici auto-puta na Koridoru "Pet ce" - na pravcu Johovac /Tovira/ - Rudanka /Kostajnica/ u dužini od 5,65 kilometara, Višković je najavio da će na sljedećoj sjednici Vlade biti usvojen plan parcelacije da bi prije godišnjih odmora bila održana posebna sjednica Narodne skupštine Srpske u vezi sa izgradnjom trase do Rače i granice sa Srbijom.\n"Cilj je da se plan usvoji i da naša geodetska uprava i Pravobranilaštvo na vrijeme krenu u eksproprijaciju zemljišta na trasi prema Rači. Tu ćemo, ujedno, raditi eksproprijaciju za gradnju gasovoda od Bijeljine do Novog Grada", rekao je Višković.\nOn je istakao da će Vlada Srbije početi u julu gradnju mosta na Rači da bi se što prije Srpska povezala sa Beogradom.\n"Neformiranje vlasti na nivou BiH i Federacije BiH usporava i ove projekte, ali ovaj početak daje dovoljno vremena da sačekamo i to formiranje vlasti. Valjda će se i to desiti, čekali smo osam mjeseci i nadamo se da nećemo još toliko", rekao je Višković.\nMinistar saobraćaja i veza Republike Srpske Neđo Trninić naveo je da će sljedeća dionica Koridora "Pet ce" kroz Srpsku, koja je gotovo iste dužine, biti dvostruko skuplja, navodeći da je cijena gradnje puta po kilometru prilagođena uslovima, gdje je teži teren, tu je svakako skuplje.\n"Ponosan sam što sam član Vlade koja ambiciozno i planski razvija Srpsku i njenu infrastrukturu i što ima preduzeće sposobno da realizuje strateške planove u cilju da zadovolji potrebe građana", rekao je Trninić i dodao se time razvija domaća građevinska operativa koja postaje lider u regionu.\nDirektor preduzeća "Autoputevi" Dušan Topić istakao je da je riječ o višestruko značajnom početku radova na nastavku Koridora "Pet ce" kroz Srpsku.\n"Nastavljamo gradnju auto-puta `9. januar` od Banjaluke i Doboja, preko Modriče, Brčkog i Bijeljine, prema Beogradu. Ulazimo na velika vrata u Doboj jer ovih uloženih 70 miliona evra i narednih 150 miliona evra za obilaznicu oko tog grada jeste investicija koja će se tu osjetiti kada je riječ o logistici i izvođaču radova", rekao je Topić.\nOn je naveo da je cijena ove dionice relativno visoka zbog izgradnje saobraćajnih petlji.\n"Nakon 100 kilometara izgrađenog auto-puta, nema mjesta nikakvom nepovjerenju prema našem preduzeću kada je riječ o tome i ugovorima koje smo sklapali. Svi ugovori su rezultat međunarodnih tendera na koje se prijavljuju i brojne evropske kompanije. Sigurno je da su cijene realne i konkurentne", rekao je Topić.\nOn je naveo da, kada je riječ o gradnji mosta na Savi, ima pomaka, iako to ide sporije nego što bi Srpska željela.\n"Prije nekoliko dana hrvatska strana poslala je obavještenje svim ponuđačima da je najjeftinija ponuda prihvaćena. Sada je u toku žalbeni postupak i vjerujem da ćemo do kraja ljeta početi sa radovima na tom planu", rekao je Topić.\nGradonačelnik Doboja Boris Jerinić rekao je da je ovo veliki dan za Srpsku i Dobojlije jer se gradnja auto-puta "9. januar" nastavlja.\n"Milorad Dodik, dok je bio predsjednik Srpske, davao je podršku gradnji auto-puteva i danas vidimo taj kontinuitet kada je riječ o sadašnjem predsjedniku Srpske i premijeru", rekao je Jerinić.\nOzvaničenju početka radova na mostu "Bosna" u mjestu Tovira kod Doboja, na kraju Auto-puta "9. januar" Banjaluka-Doboj, prisustvovali su i predstavnici izvođača radova, zvanice iz javnog i društvenog života, kao i brojni građani.


Zenun Eljezaj (Foto Kosova Press)\nSudsko veće je utvrdilo da je Eljezaj, kao predsednik opštine Klina, bio svestan da će njegova ćerka konkurisati za mesto lekara opšte prakse u GCPM. Lično je učestvovao u službeno-administrativnom predmetu donošenjem rešenja kojim je formirao komisiju za zasnivanje radnog odnosa prema konkursu objavljenom 02. februara 2018.godine za radno mesto „lekar opšte prakse“. Predmetna komisija je kao najuspešnijeg kandidata odabrala ćerku tuženog za lekara opšte prakse u GCPM.\nOvim radnjama okrivljeni Zenun Eljezaj je izvršio krivično delo sukoba interesa iz člana 422. stav 1. KZRK.\nSud je okrivljenom izrekao novčanu kaznu u iznosu od četiri hiljade evra koju je dužan da plati u roku od šest meseci od dana pravnosnažnosti presude. Ukoliko okrivljeni ne plati novčanu kaznu u određenom roku, ista će se preinačiti u kaznu zatvora, a dan zatvora vredi 20 evra novčane kazne.\nOkrivljeni je obavezan da na ime troškova sudskog paušala isplati iznos od 100 evra, kao i iznos od 50 evra na ime naknade štete za žrtve krivičnog dela, a sve u roku od 15 dana nakon pravosnažnosti presude.\nSud je ocenio predlog tužilaštva za izricanje dodatne kazne zabrane vršenja funkcije, ali na osnovu učinjenog krivičnog dela i izrečene kazne okrivljenom, činjenice da njegova ćerka više ne radi na tom radnom mestu i da nema osnova da se isto delo ponovi, predložena dodatna kazna nije izrečena.


Tanjug 6. maja 2021. 09:42\nPODGORICA – Crna Gora je zemlja koja je najviše proruska od svih članica NATO alijanse, zaključak je izveštaja GLOBSEC-ove studije o uticaju Rusije na zemlje Centralne i Istočne Evrope i Zapadnog Balkana, prenela je podgorička Pobjeda.\nRezultati izveštaja zasnivaju se na ispitivanju javnog mnjenja, a anketirano je stanovništvo Bugarske, Češke, Mađarske, Crne Gore, Severne Makedonije, Poljske, Rumunije, Srbije i Slovačke.\nPrema tom dokumentu, većinski deo građana Crne Gore veruje da je Rusija bratska zemlja, zbog čega prihvataju retoriku koja Rusiju predstavlja kao žrtvu.\nPrema nalazima GLOBSEC-a, podrška Crne Gore Zapadu je 35 odsto, dok je 25 odsto ispitanih zemlji orentisano ka Istoku, što je ubedljivo najveći procenat od svih zemalja obuhvaćenih istraživanjem.\nU izveštaju se ocenjuje da je prisutna i postkomunistička nostalgija motivisana mišljenjem da je život bio bolji pre 1989. godine, nakon čega dolazi do promena komunističkih režima. Kao rezultat toga pojavljuje se percepcija Rusije kao strateški važnog partnera za budućnost.\n“Objašnjenje je verovatno u činjenici da su oni (mladi) rođeni značajno nakon kraja komunizma zbog čega češće postaju žrtve proruske i antizapadne politike“, navodi se i dodaje:\n„Građani Crne Gore, njih 38 odsto, smatraju da je upravo Rusija najvažniji strateški partner. Od svih devet zemalja u kojima je sprovedeno ispitivanje, Rusiju kao dominantnog partnera vide građani Srbije, njih 59 odsto”.


Blue Horizon Studios & Apartments se nalazi u gradu Skijatos, što predstavlja i njegovu najveću prednost, blizina starog grada. Ovaj smeštaj nudi gostima jedinstveni, panoramski pogled na duboko plavetnilo Egejskog mora i malih ostrva Tsougarias, Tsougaraki i Marangos.\nNajbliža plaža Megali Ammos se nalazi na samo 400m od studija,… Opširnije\nNajbliža plaža Megali Ammos se nalazi na samo 400m od studija, pogodno za one koji vole da uživaju u prirodi dok pešače do plaže.\nKomforna studija i apartmani su idealni za porodice sa malom decom, grupu prijatelja ili za sve one koji planiraju romantičan provod. Iskusno i ljubazno osoblje je uvek na usluzi, spremno da ponudi svoje usluge uz osmeh, ličnu brigu i profesionalizam.\n• Dnevno održavanje\n• Snek bar\n• Prostorija za prtljag\n25.05 - 20.06\n21.06 - 06.07\n42 € 47 € 80 € 90 € 65 € 42 €\nSuperior studio za 2 osobe\n55 € 60 € 85 € 100 € 75 € 55 €\n65 € 70 € 95 € 110 € 90 € 65 €\nMezoneta - 4 osobe\n80 € 85 € 125 € 150 € 115 € 80 €\n2 noćenja 2 noćenja 3 noćenja 3 noćenja 2 noćenja 2 noćenja\nblue horizon studiosgrad skijatosskijatos


Milan Knežević - Sputnjik Srbija\n14:09 08 Avgust 2020\n„Ako Đukanović preko Čarlsa Tanoka i kupljenih poslanika Evropskog parlamenta utiče na politiku EP i EU, onda je to mnogo veći problem za EU nego za Crnu Goru“, kaže lider PZP-a.\nLiderima Demokratskog fronta preti hapšenje\nAdministrativni odbor Skupštine Crne Gore izglasao je ukidanje imuniteta poslanicima DF-a Andriji Mandiću i Milanu Kneževiću. Vladajuća većina u Skupštini Crne Gore na plenumu će se o tome izjašnjavati najverovatnije u sredu.\nBura posle posete premijera Crne Gore Beogradu: Nisu Srbi Kurdi\nPremijer Duško Marković je u Beogradu internacionalizovao srpsko pitanje u Crnoj Gori pokušavajući da nam na osnovu zlurado interpretirane izjave premijera Srbije Aleksandra Vučića o nekakvoj srpskoj zajednici udari pečat Kurda, rekao je član predsedništva Demokratskog fronta Milan Knežević.\nI NATO i Rusija, crnogorska nemoguća misija\nNovi crnogorski premijer na čelu još jedne Milove vlade poručio je da će uvesti Crnu Goru u NATO i nastojati da prevaziđe nerazumevanja u odnosima sa Rusijom. Dakle, i NATO i Rusija. Koliko je to nemoguća misija mogli bi da ga savetuju ovdašnji Srbi s obzirom na to kako su pregovori o pristupanju Srbije EU raspršili iluziju zvanu „I EU i Kosovo“.\nĐukanović najavljuje diktaturu u Crnoj Gori (video)\nTužilaštvo je dotaklo dno, a Đukanović polako najavljuje diktaturu u Crnoj Gori, rekao je Milan Knežević, predsjednik Demokratske narodne partije, na pitanje da za Sputnik prokomentariše današnju konferenciju za novinare Državnog tužilaštva na temu navodnog državnog udara u Crnoj Gori.\nMilova rezervna opozicija i opšta makljaža (video)\nNovim političkim saveznicima u Crnoj Gori — Lekiću, Miliću i Rakčeviću — možda je sugerisano spolja da mogu da budu deo nove vladajuće koalicije. Tako bi bili faktor koji ne dozvoljava Đukanoviću da bude previše jak, ali bi ipak bio na vlasti, sa polugama koje ne bi dozvolile promenu NATO kursa crnogorske države.\nBez referenduma nema pristupanja Crne Gore NATO-u\nSvakom mora biti jasno da bez demokratskog referenduma nema pristupanja Crne Gore u NATO, svako drugo rešenje neće biti obavezujuće i neće imati nikakvu pravnu snagu, izjavio je za Sputnjik predsednik Demokratske narodne partije Crne Gore Milan Knežević.\nRusija je spremna da podrži političke i društvene snage Crne Gore u njihovim zalaganjima da se sprovede referendum o ulasku u NATO i poziva zapadne države da prestanu da vrše pritisak i pokažu poštovanje prema volji naroda, izjavio je zamenik predsednika Državne dume Seregej Železnjak.


Formiranje građevinskih parcela - Geometar\nFormiranje građevinskih parcela je jedan od uslova za dobijanje građevinske dozvole i predstavlja postupak kojim se od jedne ili više katastarskih parcela formira građevinska parcela, obeležavanjem na terenu i provođenjem odgovarajućeg geodetskog elaborata u katastru.\nGrađevinska parcela se može formirati samo u području koje je planskim dokumentima definisno kao Gradsko građevinsko zemljište. Takođe je neophodno da parcela zadovoljava planski zadate uslove u pogledu površine, širine prednjeg fronta i pristupa javnoj saobraćajnici.\nDa bi se od jedne katastarske parcele formirala građevinska parcela, neophodno je da katastarska parcela ispunjava uslove iz urbanističkih planova koji su važeći za to područje. Podatak o ispunjenosti ovih uslova naveden je u Informaciji o lokaciji.\nPosao geodetske organizacije i licenciranih geometara je da izradi Projekat geodetskog obeležavanja i Elaborat geodetskog obeležavanja, koji se potom provodi u katastru na osnovu:\nPotvrde projekta parcelacije (ukoliko se vrši deoba parcela – parcelacija/preparcelacija), ili


Vesti - Stolovi iz Ciriha stigli u čačansku školu\nStolovi iz Ciriha stigli u čačansku školu\nPrijevor, 10. mart 2014. - Đaci osnovne škole “Božo Tomić” u selu Prijevor kod Čačka, proveli su petak popodne u velikom iščekivanju. Čekanje se isplatilo - oni će ovu školsku godinu nastaviti u novim školskim klupama umesto starih, dotrajalih i oštećenih stolica i stolova, koji su im cepali odeću i lomili se.\nŠkolu u Prijevoru, koja je počela sa radom davne 1928. godine, danas pohađa 180 učenika u matičnoj školi i izdvojenom odeljenju u Rožacima, prelepom planinskom krajoliku na padinama planine Kablar. Zahvaljujući prijateljima Fondacije Ana i Vlade Divac iz Švajcarske, u ovu školu u petak je stigao školski nameštaj, donacija jedne osnovne škole iz Ciriha.\nŠkola “Božo Tomić” treća je škola u kampanji JEDAN U MILION koja je dobila pomoć, bilo u radovima na obnovi, opremi ili neophodnim nastavnim sredstvima.\nUz podršku 10 000 donatora iz Srbije i dijaspore, za prva tri meseca ove akcije prikupljena su sredstva za obnovu škole u selu Burovac, kod Petrovca na Mlavi, a u naredna tri, uz pomoć još 10 000 ljudi koji su podržali kampanju, i sredstva potrebna za školu u Babušnici, jednom od najsiromašnijih krajeva Srbije.\nIstovremeno počinjemo sa obnovom škole za decu sa specijalnim potrebama na Vračaru. Sredstva za ovu beogradsku škole prikupljena su tokom februara zahvaljujući zajedničkoj akciji Fondacije Ana i Vlade Divac i Infostana, uz čije uplatnice je prikupljeno preko 2 miliona dinara od 7.340 pojedinaca i 20 firmi.\nVeliko hvala svima koji su nas podržali u zalaganjima da poboljšamo uslove za odrastanje i školovanje dece u Srbiji i postali deo tima JEDAN U MILION.\nNastavljamo sa prikupljanjem sredstava za pomoć ostalim školama koje su se prijavile za učešće u našoj akciji. Pridružite se i pomozite da obnovimo škole u Srbiji!


Nakon nedavnih ekoloških incidenata u Crnoj Gori, o kojima je javnost bila obavještena, situacija u vezi sa ovim problemom nije ni blizu dobre. Naime, u nikšićkoj Župi, tačnije selu Morakovo, već dva dana iskopava se pijesak iz riječnog korita Gračanice, koja akcija ostavlja katastrofalne posledice u ekološkom smislu – piše u saopštenju mještana Marakova.\n6. i 7. avgusta, dva bagera i pet kamiona ušli su u reon ribolovnog revira rijeke Gračanice i mrijestilišta pastrmke, odakle odvoze pjesak i time mute vodu koja je trenutno na biološkom minimumu, što znači da je protok minimalan, a šanse da se voda izbistri ravne su nuli. Ovo ne ostavlja ni minimalne šanse za floru i faunu na lokaciji.\nPoseban problem predstavlja reakcija komunalne policije, koja je, uprkos upornom prijavljivanju mještana, odbila da izađe na lice mjesta, uz obrazloženje da je dio kadrova na odmoru, dio na bolovanju, a neki od njih, kako je rečeno – “bojkotuju”.\nApelujemo na javnost da reaguje na ovu devastaciju i molimo da se spriječi još jedan pomor i istrijebljenje ribe, a takođe, da se nađu lica odgovorna za ovaj incident, te da budu adekvatno sankcionisana.


"Windows" aplikacija za kontrolu i evidenciju rada - Odlično rešenje za mala i srednja preduzeća - Edukaplus\n„Windows“ aplikacija za kontrolu i evidenciju rada – Odlično rešenje za mala i srednja preduzeća\nKompanija „Microsoft“ predstavila je „Windows“ aplikaciju za kontrolu i evidenciju rada zaposlenih, namenjenu preduzećima i poslovnim sistemima. Aplikacija pod nazivom „Evidencija Radnog Vremena“ (ERV) savršeno je rešenje za mala i srednja preduzeća, jer poslodavcima i zaposlenima u svakom trenutku pruža uvid u stanje i kontrolu rada u realnom vremenu. Tako se u okviru ERV sistema vodi evidencija bolovanja, korišćenja godišnjih odmora i službenih putovanja, a sistem preračunava i informacije o prekovremenom radu.\nTokom specijalne akcije, sva preduzeća koja u periodu od 1. novembra do 31. decembra 2015. godine kupe bilo koji „Windows“ tablet ili „2 u 1“ uređaj, na poklon dobijaju ovu aplikaciju za kontrolu i evidenciju rada zaposlenih.\nNa osnovu prikupljenih podataka moguće je na dnevnom ili proizvoljno odabranom vremenskom periodu, prikazati podatke u vidu izveštaja. Dobijeni izveštaji daju potpun presek rada zaposlenih u dužem vremenskom periodu, odnosno odražavaju kvantitet i kvalitet njihovog rada i zamenjuju manuelno vođenje evidencije. Podacima u okviru ERV sistema može se pristupiti bilo kada, sa bilo kog mesta i bilo kog uređaja.


ce VRAĆAJU SE DEVEDESETE! Marković: Biti na drugoj strani od šljama jeste ponekad teško ali je to dužnost svakog poštenog čovjeka\nVRAĆAJU SE DEVEDESETE! Marković: Biti na drugoj strani od šljama jeste ponekad teško ali je to dužnost svakog poštenog čovjeka\n"Ja sam navikao da ološ koji sebe naziva rodoljubima, a u stvari unovčuje svoje jeftine, kvazipatriotske nastupe, mene bira za svoju suprotnost", rekao je Marković ističući da se "navikao" na sve to još od 1993. kada je prvi put nazvan izdajnikom\nFOTO: Marković ( Igor Pavićević)\n"Postoje vremena kada morate zaćutati. Ljudi su očajni, smračeni, spremni da povjeruju svakoj hulji koja će ih voditi nikuda. Teško je u takvim okolnostima zadržati zdrav razum", rekao je u razgovoru za Danas reditelj Goran Marković.\n"Ja sam navikao da ološ koji sebe naziva rodoljubima, a u stvari unovčuje svoje jeftine, kvazipatriotske nastupe, mene bira za svoju suprotnost", rekao je Marković. "Biti na drugoj strani od šljama jeste ponekad teško, pogotovu u vremenima kada on ispliva na površinu, ali je to dužnost svakog poštenog čovjeka."\nNa kritike koje se i dan-danas mogu čuti da je "Turneja" antisrpski film odgovara da ako bira kritičare, onda uvijek više vjeruje onim pravim koji su mu dodelili nagrade u Montrealu 2008, nego ovima što, kako je rekao, pokušavaju da steknu neki poen braneći njegovu domovinu od njega.\n"Ja sam vjerovatno jedini autor koji nije proveo ni minuta van svoje otadžbine devedesetih godina. Sve vrijeme sam pokušavao da radim, na filmu i u pozorištu, znajući da je to jedini pravi patriotizam", istakao je reditelj. "Ona blatnjava masa netalentovanih, nižerazrednih ljudi koji su jedva dočekali da mi prišiju tu glupost za mene ne postoje. A rekao bih, neće nikada ni postojati u onome što u srpskoj kulturi ostaje poslije ovih strašnih vremena."\nMarković smatra da se retorika devedesetih sve više vraća u javni diskurs, i da nacionalizam i fašizam jačaju, zbog bijede, straha i gladi.\n"Ja nikoga od obespravljenih, jadnih ljudi kojih je u ovoj zemlji mnogo, ne osuđujem. Ako moraju, neka vjeruju Vučiću, neka čitaju žutu štampu. Ali one koji to koriste da bi se obogatili, one beskrupulozne tipove spremne da učine sve za svoje dupe, njih ne mogu više da podnosim", objasnio je on.\nNa pitanje da li raste međunacionalna tenzija u regionu i može li doći do nekih novih sukoba na Balkanu, on je odgovorio da je "i djeci već jasno da će te barabe paliti ratne vatre dok god im se to isplati".\n"Mogu govoriti šta hoće, jasno je da su spremni da sa nama učine bilo šta što im se rodi u njihovim bolesnim umovima. Novi ratovi, još više mladih koji bježe u inostranstvo glavom bez obzira. Naravno, to je za njih prava stvar. U svim zemljama bivše Jugoslavije", zaključio je Marković.


Rođen je teoretičar književnosti Nikola Koljević - Fondacija Srpski legat\nRođen je teoretičar književnosti Nikola Koljević\n09 jun 2018 MK\nNa današnji dan, 9. juna 1936. godine u Banjoj Luci rođen je teoretičar književnosti i profesor Nikola Koljević.\nPoticao je iz ugledne srpske porodice, koja je 1941. godine izbegla iz grada pred ustašama, i u njega se vratila po završetku Drugog svetskog rata. Tu je završio osnovnu školu i gimnaziju, da bi potom u Beogradu diplomirao na Odseku za opštu književnost i teoriju književnosti Filozofskog fakulteta, 1959. godine.\nVratio se zatim u BiH, bio jedan od pokretača časopisa Putevi u Banjoj Luci, pa sekretar i urednik književnog časopisa Izraz u Sarajevu. Boravio je kao stipendista u Britaniji, gde je pripremio doktorat, koji je 1964. godine odbranio u Beogradu. U Sarajevu je postao profesor na Filozofskom fakultetu, na odsecima za engleski jezik i književnost i za opštu književnost i bibliotekarstvo, imao je i status redovnog profesora Asocijacije koledža Velikih jezera u Mičigenu i na Univerzitetu u Čikagu.\nDržao je predavanja na Berkliju, Stenfordu i Santa Barbari. Bio je jedan od najboljih poznavalaca Šekspira u Jugoslaviji i dobitnih brojnih nagrada i priznanja.\nNe zapostavljajući univerzitetsku i naučnu delatnost, početkom poslednje decenije prošlog veka se sve više bavio i politikom, pa je pored ostalog bio član predsedništva Bosne i Hercegovine, potpredsednik Republike Srpske i predsednik Državnog komiteta za saradnju sa OUN.\nSredinom januara 1997. godine, na Palama je, prema zvaničnom izveštaju, iz vatrenog oružja sam sebi naneo povrede od kojih je 25. januara umro na VMA u Beogradu.\nNikola Koljević je sahranjen u porodičnoj grobnici u rodnoj Banjaluci.\n1990. godine jugoslovenska teniserka Monika Seleš je sa 16 i po godina , osvojila Rolan Garos i time postala najmlađa pobednica Grend slem turnira u istoriji;


Ostale vrste smeštaja u Luton - TripAdvisor\nTurizam u Luton\nHoteli u Luton\nNoćenja s doručkom u Luton\nRestorani u Luton\nAktivnosti u Luton\nSvi hoteli u Luton\nPovoljne ponude za hotele u Luton\nLast minute ponude za hotele u Luton\nLuton: Sve ostale vrste smeštaja\nStanovi - Luton\nGostionice - Luton\nKolibe - Luton\nHoteli sa 5 zvezdica– Luton\nHoteli sa 4 zvezdice– Luton\nHoteli sa 3 zvezdice– Luton\nHoteli Premier Inn u Luton\nHoteli Hilton Hotels u Luton\nHoteli Holiday Inn u Luton\nHoteli OYO u Luton\nHoteli sa besplatnim parkingom (Luton)\nHoteli pogodni za boravak sa kućnim ljubimcima u Luton\nHoteli sa bazenima u Luton\nHoteli u blizini: Wrest Park\nHoteli u blizini: Stockwood Discovery Centre\nHoteli u blizini: Aspire Executive Lounge\nHoteli u blizini: Woodside Animal Farm and Leisure Park\nHoteli u blizini: 1ST Airport Taxis\nHoteli u blizini: Wardown House, Museum and Gallery\nHoteli u blizini: Grosvenor Casino Luton\nHoteli u blizini: Kenilworth Road Stadium\nHoteli u blizini: Wardown Park\nHoteli u blizini: Stockwood Park\nHoteli u blizini: Harpenden Station\nHoteli u blizini: Tring Station\nHoteli u blizini: Knebworth Station\nHoteli u blizini: St. Albans Abbey Station\nHoteli u blizini: University of Bedfordshire\nDrugi tipovi smeštaja - Luton, Engleska\nOstale vrste smeštaja u Luton\nOstale vrste smeštaja - Luton\n29 od 71 objekta odgovara vašim filterima. Obriši sve filtere\nObaveštenje o cenama: Luton – cene hotela su ispod proseka. Ne propustite ove povoljne ponude!\nBr. 1 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 2 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 3 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 4 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 5 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 6 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 7 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 8 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 9 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 10 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 11 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 12 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 13 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 14 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 15 u pogledu odnosa cena/kvalitet od 30 objekata iz ostalih vrsta smeštaja u Luton\nCiti Budget En Suite Rooms and Studios\nBr. 16 u pogledu odnosa cena/kvalitet od 30 objekata iz ostalih vrsta smeštaja u Luton\nGraham Gardens Vegetarian Homestay\nBr. 17 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 18 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 19 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 20 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 21 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 22 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 23 u pogledu odnosa cena/kvalitet od 30 objekata iz ostalih vrsta smeštaja u Luton\nRethink Serviced Apartments - Napier House\nBr. 24 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 25 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 26 u pogledu odnosa cena/kvalitet od 30 objekata iz ostalih vrsta smeštaja u Luton\nSPI Chapel Apartments\nBr. 27 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 28 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 29 u pogledu odnosa cena/kvalitet od 30 objekata iz ostalih vrsta smeštaja u Luton\nBr. 11 od 30 objekata iz ostalih vrsta smeštaja u Luton


"Ugasi je": Kampanja za odvikavanje od cigareta u Srbiji - Svet Medicine\n“Ugasi je”: Kampanja za odvikavanje od cigareta u Srbiji\ncigarete, odvikavanje, pusenje, ugasi je\nPovodom početka kampanje pod nazivom “Ugasi je“, Ika Pešić sa Klinike za pulmologiju KCS i članica komisije za kontrolu duvana Ministarstva zdravlja rekla je da istraživanja pokazuju da oni koji žele da ostave duvan navode da im je u tom procesu najvažnija stručna pomoć, ali i upotreba različitih, odnosno odgovarajućih medikamenata.\n“Upravo zbog tih potreba kreirana je nova vrsta podrške za pušače koja će im dati mogućnost da na svom putu odvikavanja dobiju sve potrebne elemente koji će ih dovesti do željenog cilja“, kaže Pešićeva, a prenose u saopštenju organizatori kampanje.\nPrema rečima farmaceuta Kristine Dunjić, terapija zamene cigareta nikotinskom supstitucionom terapijom se u više od 100 studija pokazala kao najefikasnija u procesu oslobađanja od ove vrste zavisnosti, ali volja pušača da prestane je, naravno, presudna.\n“Kroz naš sistem podrške ćemo pušačima predočiti sve postojeće načine za odvikavanje od pušenja i potruditi se da ih podržimo tokom prva tri meseca od početka odvikavanja“, kaže Dunjićeva.\nKako se navodi u saopštenju, tokom trajanja programa, pušači će u lancu od 137 BENU apoteka na raspolaganju imati kako stručnu pomoć tako i edukaciju o zamenskoj terapiji za nikotin.\nViše od 85 odsto pušača želi da ostavi cigarete, dok svega tri odsto sami u tome i uspeju. U procesu odvikavanja od pušenja, za 24 sata organizam oslobodi ugljen-monoksid, a nivo kiseonika raste. Potrebno je 72 sata da se veći deo nikotina eliminiše iz tečnih tkiva iz tela. Za sedam dana se vraćaju čulo mirisa i ukusa, a za 12 nedelja polako se vraća funkcija da pluća ponovo mogu sama da se prečišćavaju.


Izmene zakona ubrzavaju infrastrukturne projekte, na najvećem gubitku vlasnici nelegalizovanih objekata - Biznis.rs\n22.10.2021 08:01 Autor: Miljan Paunović 2\nGlavne novine u predlogu izmena Zakona o eksproprijaciji odnose se na skraćivanje rokova u upravnom postupku eksproprijacije, kao i predlog da se celokupan postupak...\nGlavne novine u predlogu izmena Zakona o eksproprijaciji odnose se na skraćivanje rokova u upravnom postupku eksproprijacije, kao i predlog da se celokupan postupak definiše kao “hitan”, što je i do sada bio slučaj sa vanparničnim postupkom određivanja naknade na ime eksproprijacije.\nOsim toga, glavna novina je da vlasnik objekta za koji nije okončan postupak ozakonjenja ima pravo na naknadu u visini procenjene građevinske vrednosti tog objekta, kažu za Biznis.rs iz advokatske kancelarije „Knežević, Čepić, Igić“ iz Novog Sada.\nInače, trenutni Zakon o eksproprijaciji datira još iz 1995. godine, pa su u toku izmene ovog propisa koje bi trebalo da ubrzaju njegovu primenu i uklone određene nedostatke.\n„Jedna od značajnih novina je i upliv privatnog kapitala u postupak eksproprijacije kroz proširivanje kruga potencijalnih korisnika (firme državno-privatnog partnerstva). I na kraju, svakako da je bitno napomenuti da se ovim predlogom organu uprave ostavlja mogućnost da o zahtevu vlasnika za eksproprijaciju preostalog dela nepokretnosti odluči naknadno odnosno ‘nakon sprovedenog dokaznog postupka’, objašnjavaju naši sagovornici.\nS obzirom na to da su u proteklih pet do 10 godina pokrenuti veliki infrastrukturni projekti, još uvek mogu da se primete nedostaci važećeg zakona.\n„Izmene Zakona donete su u pravo vreme za javni interes i krupni kapital. S druge strane, kada su u pitanju interesi običnog čoveka čija se imovina ekspropriše, predlog Zakona je napisan sa velikim zakašnjenjem i sa mnogo nedostataka i nerešenih pitanja“, ističu iz novosadske advokatske kancelarije.\nŠto se tiče dobrih strana izmena ovog Zakona, navode da je na pravi način rešeno pitanje zakupaca stanova u društvenoj i državnoj svojini na neodređeno vreme kojima je korisnik eksproprijacije dužan da obezbedi korišćenje drugog odgovarajućeg stana u javnoj svojini na neodređeno vreme, što do sada nije bilo jasno definisano.\n„Takođe, dodata je i obaveza korisnika eksproprijacije da snosi i troškove postupka po podnetom zahtevu vlasnika za eksproprijaciju preostalog dela nepokretnosti, što je i do sada bila praksa, ali nije bilo jasno i precizno definisano Zakonom“, objašnjavaju naši sagovornici.\nKada su u pitanju loši momenti iz ovog Zakona, na najvećem gubitku biće vlasnici nelegalizovanih objekata kojima će po novom zakonskom rešenju pripadati samo građevinska vrednost predmetnih nepokretnosti, a ne njihova tržišna cena kako je to propisano važećim Zakonom i Ustavom.\n„Ono što je svakako bitno naglasiti je da je najčešći slučaj zbog kog je legalizacija onemogućena urbanistički plan star nekih 20-25 godina, po kom je na toj lokaciji predviđeno sprovođenje infrastrukturnih projekata. Takav slučaj je na primer sa Obilaznicom oko Beograda (plan datira iz osamdesetih godina), Gradskim grobljem u Novom Sadu (plan je star više od 15 godina), gde naše stranke pokušavaju da legalizuju objekte već decenijama. Vlasnici tih nepokretnosti po važećim propisima imaju mogućnost da svoja prava na naknadu tržišne vrednosti nepokretnosti ostvare u redovnom parničnom postupku (ukoliko nije došlo do eksproprijacije) ili u vanparničnom postupku povodom naknade za eksproprijaciju gde im svakako pripada tržišna cena nepokretnosti (ukoliko je sproveden postupak eksproprijacije), dok bi izmenama zakona u tome bili onemogućeni“, objašnjavaju iz advokatske kancelarije specijalizovane za ovu oblast.\nNamera ovog Zakona je da svakako ubrza realizaciju infrastrukturnih projekata, a naši sagovornici misle da će u tome i uspeti, ali takođe ističu da ove izmene nisu po meri vlasnika eksproprisane nepokretnosti, već po meri zakonodavca.\n„Svakako da podržavamo poboljšanje efikasnosti postupaka, imajući u vidu da je u pitanju javni interes, ali opšta javnost i građani moraju na transparentniji način biti poučeni o svojim pravima i obavezama u postupku eksproprijacije. Ukoliko tako ne bude, može doći do mnogih štetnih posledica po vlasnike eksproprisanih nepokretnosti“.\nIpak, u izmenama Zakona o eksproprijaciji trebalo je definisati još neke odredbe da bi on bio efikasniji i razumljiviji.\n„Postoji puno toga što zakonodavac mora jasnije da definiše i implementira u novo zakonsko rešenje. Naime, neophodno je pojasniti šta je bila namera zakonodavca u članu 51 Zakona, imajući u vidu da je u Zakonu navedeno sledeće da se ‘može odrediti veći iznos od tržišne cene, uzimajući u obzir materijalne i druge lične i porodične prilike ranijeg sopstvenika, ako su te okolnosti od bitnog značaja za njegovu egzistenciju’. Nema mnogo sudske prakse po pitanju načina na koji se opredeljuje navedeni iznos, ko je taj koji isti opredeljuje i u kojim konkretnim situacijama vlasniku pripada navedeno uvećanje tržišne cene. Takođe, neophodno je jasno definisati ko snosi troškove preseljenja pokretnih stvari iz predmetne nepokretnosti, ko snosi troškove izgubljene dobiti za pravna lica koja su predmet eksproprijacije… Sve navedeno u skladu sa načelom da raniji vlasnik ne može biti doveden u lošiji položaj nego što je bio pre postupka eksproprijacije, na šta smo mnogo puta morali da ukazujemo sudu u svim našim predmetima“, ističu iz advokatske kancelarije „Knežević, Čepić, Igić“.\nADVOKAT GRAĐEVINSKO ZEMLJIŠTE NEKRETNINE NEPOKRETNOSTI SRBIJA ZEMLJIŠTE\nKorak ka rešavanju problema nelegalizovanih objekata\nKAPITALNA ULAGANJA U VOJVODINI Konkursi za infrastrukturne projekte vredni…\nHrvatski preduzetnici nezadovoljni merama, sredstva od EU usmerena na…\nZAPADNOM BALKANU BESPOVRATNA SREDSTVA U IZNOSU OD 77,6 MILIONA EVRA Ključne…\nKraći rokovi, veći problemi.\n25.10.2021 #2 Author\n„…Nema mnogo sudske prakse po pitanju načina na koji se opredeljuje navedeni iznos…“ Pokazalo se u sudskim postupcima sa bankama da sudska praksa vazi onako kako se plate sudije!


Vesti online / Vesti / Svet / Tramp upozorava: Ako Asad i Rusi napadnu Idlib...\nPredsednik SAD Donald Tramp poručio je sirijskom predsedniku Bašaru al Asadu da ne napada pokrajinu Idlib, a Rusiju i Iran upozorio da bi njihovo učešće u "ovoj potencijalnoj ljudskoj tragediji" bilo "teška humanitarna greška".\n"Predsednik Sirije Bašar al Asad ne sme da izvrši bezobzirni napad na pokrajinu Idlib. Rusi i Iranci bi načinili tešku humanitarnu grešku učestvovanjem u ovoj potencijalnoj ljudskoj tragediji. Stotine hiljada ljudi bi mogli da budu ubijeni. Ne dozvolite da se ovo desi!", naveo je Tramp na Tviteru.\nRojters podseća da su iranske snage podržale sirijskog predsednika Asada u građanskom ratu koji traje u toj zemlji.\nSVET "Rat je gotov, rat se nastavlja"\nUtorak 04.09.2018. 10:52\n"Predsednik Sirije Bašar al Asad ne sme da izvrši bezobzirni napad na pokrajinu Idlib."Asad treba da primeni vaš postupak iz Mosula i Rake i nama problema...ne bi uradio ništa što vi već niste...


Mitropolit Amfilohije o izjavi Vučića o crnogorskoj autokefalnoj crkvi: Vučić je neznalica - MediaSfera\n„Nisam gledao, ali sam čuo. Time Vučić pokazuje da je velika neznalica“, rekao je mitropolit Amfilohije podgoričkim Vijestima.\nVučić je rekao da je razgovarao sa predsednikom Crne Gore Milom Djukanovićem, čuo od njega odredjene argumente i rekao mu svoj stav o Predlogu zakonu o slobodi veroispovesti.\nPredsednik Srbije je na pitanje voditelja televizije O2 rekao i da crnogorska autokefalna crkva, de fakto i de jure, postoji još i pre uspostavljanja nezavisnosti Crne Gore 2006. godine. Prema njegovim rečima, tu crkvu su formirali na Cetinju na pravno valjan način.\n„Taman i da su crnogorske vlasti za sve u pravu, postoji jedna stvar od koje ne može da pobegne, ne možete posle 100 godina državine i prava korišćenja svojine da kažete ‘mi sad imamo druga pravila'“, zaključio je Vučić.\nPovodom odluke Zakonodavnog odbora Skupštine Crne Gore da podrži Predlog zakona o slobodi veroispovijeti, mitropolit Amfilohije je poručio da takvo bezakonje priziva na sebe prokletstvo svetog Vasilija Ostroškog i svetog Petra Cetinjskog.\n„Još se nadam da Skupština Crne Gore to bezakonje neće potvrditi, jer bi to bio poraz Crne Gore i vlasti Crne Gore. A bila bi pobeda njina, kao i pobeda sviju nas da trijumfuje pravda, ime Božje i pravda Božja i zakon onako kako ga je utemeljio sveti Petar Cetinjski“, rekao je Amfilohije.\nPrema najavama, rasprava o Predlogu zakona trebalo bi da počne sutra.\nTagoviAleksandar Vučić autokefalnost Crkva Crna Gora izjava mitropolit Amfilohije


Deluxe Radio BeogradEstrada Archives - Page 3 of 104 - Deluxe Radio Beograd\nEstrada Archives - Page 3 of 104 - Deluxe Radio Beograd\nMarina Visković snimila novi spot u kavezu! (FOTO)\nNakon što je izbacila spot za pesmu “Ljubav za sva vremena”, ona je ekranizovala i kompoziciju “Kavez” sa dolazećeg albuma. Još jedan visokobudžetni video koji Viskovićeva sprema za svoje fanove radio je Vedad Jašarević, a publici će sigurno biti najzanimljivije scene kada se kavez u koji je “zatvorena” Marina zapali. Pevačica se trenutno nalazi na […]\nSaša Kovačević snima tri spota na Tajlandu! (FOTO)\nPop pevač Saša Kovačević trenutno boravi na Tajlandu, gde snima spotove za nove pesme koje će se naći na trećem albumu koji planira da objavi sredinom maja. Kako nezvanično saznajemo pored spotova na Tajlanda u planu je jedan spot u Dubajiju i jedan u Crnoj Gori. Iako se nedavno vratio sa odmora gde je letovao […]\nGde se izgubio ovaj pevač? (FOTO)\nNikola Rokvić, sin Marinka Rokvića, čovek koji je pre par godina imao nekoliko odličnih i jako slušanih singlova, kao da je nestao sa muzičke scene. U velikom stilu vraća se na muzičko nebo i to, posle višegodišnje pauze. Evo šta najavljuje sam Nikola u jednoj od svojih novih pesama: “Znamo se mi od ranije. Ja […]\nNikolija se oglasila povodom najnovije vesti da je izgubila bebu! (FOTO)\nSinoćno zvanično saopštenje, preuzeto sa profila Relje Popovića: Nakon što je sinoć objavljeno da su ona i njen dečko, Relja Popović, izgubili bebu, oglasila se i Nikolija. Evo njenog saopštenja za javnost i medije: – Uz dužno poštovanje, bez mnogo kuknjave i zvanja, to me jako smara trenutno, izgubili smo bebu. Nigde ne […]\nOlju Karleušu i Ćanu muževi pokupili na ulici i – oženili ih! (FOTO)\nPevačice Olja Karleuša i Stanojka Bodiroža Ćana priznale su pred kamerama Hepi televizije, na snimanju emisije “Snaga oktana” da su svoje muževe upoznale na – ulici. Složile su se u tome i da je automobil, s obzirom na posao kojim se bave – njihova druga kuća. – Vraćala sam se iz kafića, u kojem sam […]


Međunarodna konferencija o mineralnim resursima u Srbiji 17. i 18. novembra u hibrid onlajn formatu Subota 24.10.2020.\nPrevedeni standardi iz oblasti drvoprerade, metaloprerade i zavarivanja - Omogućena i onlajn kupovina Subota 24.10.2020.\nDeponija Smiljevići proširila kapacitet za odlaganje komunalnog otpada - Postojeći prostor dovoljan za još šest do devet godina Petak 23.10.2020.\nSportsko letenje ponovo u Novoj Topoli - Entuzijasti iz Gradiške oživljavaju aeroklub Mišo Jazbec Petak 23.10.2020.\nCrna Gora dobija veliki nacionalni IT klaster - Akcenat će biti i na razvoju coworking zajednice Petak 23.10.2020.\nBrčanski Voćar uz novu opremu najavljuje veći otkup i izvoz šljiva - Planiraju plasman i na tržišta regiona Petak 23.10.2020.\nRaspisan konkurs za podršku inovatorstvu u Republici Srpskoj Petak 23.10.2020.


Optužnica protiv bivšeg šefa VW - Bizlife.rs\nOptužnica protiv bivšeg šefa VW\n19:04 Braunšvajg, 15/04/2019\nU Nemačkoj je podignuta optužnica protiv bivšeg generalnog direktora Folksvagena Martina Vinterkorna i još četiri osobe za prevaru i nefer konkurenciju, jer nisu sprečili nameštanje softvera koji je omogućio da se vara na testovima za merenje izduvnih gasova.\nTužioci u Braunšvajgu rekli su da je Vinterkorn najmanje od maja 2014. godine znao za postojanje tog softvera koji prikazuje manje zagađenje izduvnim gasovima od stvarnog, iako je govorio da je saznao za to neposredno pre nego što je skandal izbio u septembru 2015.\nU saopštenju tužilaca navodi se da optuženima preti od šest meseci do 10 godina zatvora ako budu proglašeni krivim, te da bi bonusi zarađeni na osnovu prodaje zasnovane na prevari mogli biti oduzeti.\nTužioci su naveli da su optuženi, svi visoki direktori VW, bili učesnici u prevari koja je počela 2006. godine.\nFolksvagen je priznao da je u vozila ugrađivao softver koji prikazuje manje zagađenje izduvnim gasovima od stvarnog. Kompanija je platila više od 27 milijardi evra u kaznama i nagodbama u godinama od kada je izbio skandal.


Dačić: Prvi sastanak bi trebalo da bude onlajn - Društvo - Dnevni list Danas\nPočetna » Društvo » Dačić: Prvi sastanak bi trebalo da bude onlajn\nDo početka dijaloga ostalo 20-ak dana, detalji nisu poznati\nIako je do početka dijaloga vlasti i opozicije ostalo još dvadesetak dana u Ivica Dačić, predsednik Skupštine Srbije kaže za Danas da se u ovom trenutku praktično ne zna nijedan detalj.\n0Piše: Mirjana R. Milenković 09. februara 2021. 08.18 Izmenjeno: 08.19\n„Nije utvrđeno koji će format razgovora biti, kada će biti poslati pozivi i kome. Nesporno je, ipak, da se vlast opredelila da vodi dijalog sa opozicijom. Treba razgovarati sa svim relevantnim strankama i sa onima koje žele posredovanje EU, ali i sa onima koje ne žele, kao što su SRS i DS S. Kontraproduktivno bi bilo da do dijaloga ne dođe“, ističe Dačić za Danas, ne precizirajući kada bi sve te nedoumice mogle biti otklonjene.\nPredstavnici opozicije, međutim, tvrde da Dačić menja mišljenje na dnevnoj bazi, čime samo potvrđuje da se on ni za šta ne pita.\nPredsednik parlamenta podseća da je za nastavak dijaloga ponudio 1. mart i da bi taj prvi sastanak trebalo da bude onlajn.\n„Cilj dijaloga je da se otklone kritike koje su dolazile od opozicije u vezi sa izbornim uslovima. Teme mogu biti finansiranje kampanje, kontrola glasačkog procesa, da li u medijima nešto promeniti“, napominje Dačić i dodaje da su razdvajanje izbora i ministarstvo za izbore marginalne teme i ne mogu biti predmet dijaloga.\nGovoreći o zahtevima opozicije, kao što je predlog za promenu izbornih uslova, on je naveo da Skupštini nije ništa zvanično poslato, i da su oni „možda to poslali evopskim institucajma“.\nZa razliku od predsednika parlamenta Sanda Rašković Ivić, potpredsednica Narodne stranke, smatra da su teme koje je Dačić označio kao marginalne zapravo vema važne.\n„Vlast želi da temu razdvajanja izbora učini marginalnom i da je stavi pod tepih. Hvala Dačiću što je to najavio, jer im nećemo dati da tu temu preskoče. Neće ovo biti laki pregovori. Ćeraćemo se“, poručuje potpredsednica Narodne stranke, dok lider Pokreta slobodnih građana Srbije Pavle Grbović smatra da je prošla decenija od kako je bilo koji razgovor sa Ivicom Dačićem mogao da se smatra ozbiljnim.\nOn ističe da je na sreću opozicije Dačić samo jedan od učesnika koji će imati neku ulogu u tom procesu dijaloga. „Dačićevo privatno mišljenje nije presudno za budućnost dijaloga“, ocenjuje lider PSG-a.\n„Jedini zadatak Ivice Dačića je da odlaže i obesmisli pregovore između vlasti i opozicije koji su jedini mirni način da izađemo iz ove političke krize. Ja sam još pre mesec i po dana poslao zahtev predsedniku skupštine za prijem i hitne konsultacije oko početka dijaloga. Međutim, odgovor još nisam dobio što potvrđuje moju tezu o ulozi Dačića u fingiranju dijaloga i zaluđivanju javnosti. Ključno pitanje nije termin početka, već završetka dijaloga i koliko će vremena ostati do izbora, kao i šta su garancije da će ono što je dogovoreno biti i primenjeno i to najmanje šest meseci pre izbora“, poručuje za Danas Boško Obradović, lider Pokreta Dveri, i dodaje da svaki put kada neko iz SPS pomene bivši režim treba ga podsetiti da su oni bili deo i tog režima.\nZoran Lutovac, lider Demokratske stranke, smatra da svrhu dijaloga određuje potreba društva da imamo normalnu i uređenu državu, a ne stav bilo kog pojedinca i da je jedan od prvih koraka na tom putu – slobodni i posteni izbori.\n„Svrha pregovora nije da se dobiju nešto povoljniji uslovi po opoziciju, nego da građani dobiju prava da slobodno i ravnopravno učestvuju u izbornom procesu… Razdvajanje izbora je legitimna tema s obzirom da su lokalni izbori izgubili svrhu i smisao kada se sprovode na ovaj način… Mi se za to zalažemo više od dve godine i postoji razumevanje u Briselu za to, no potrebno je i to da oni koji su uzurpirali svu vlast počnu da rezonuju kao zastupnici javnog interesa. Ako nisu u stanju, tu smo mi da izvršimo pritisak, a Brisel da ih podseti na evropske vrednosti i standarde“, zaključuje Lutovac u izjavi za Danas.\nMovsesijan: Trpi suština političkog delovanja\nAris Movsesijan, predsednik Nove stranke, napominje da je lider SPS pre samo šest meseci tvrdio da ne zna dali će biti dijaloga. „Od tada menja mišljenje na dnevnoj bazi. Očigledno je da on ne odlučuje ni o čemu. Mislim da je prevelika pažnja posvećena dijalogu o izbornim uslovima zbog čega trpi politika i suština političkog delovanja. Dakle vlast ima preporuke OEBS-a i kritiku u izveštaju EK i na njima je da se sve to implementiraju. Ono što opozicija predlaže je više kao nota bene, ili preporuka kako doći do slobodnih i poštenih izbora. Opozicija ne snosi odgovornost za nedemokratičnost u kojoj živimo“, smatra Movsesijan.\ndijalog vlasti i opozicije, Ivica DačićBeograd


Obeležen Dan nordijskog hodanja u Srbiji sa Nordijskom Poslovnom Alijansom - Nordijsko hodanje Srbije\nTV Vesti Zanimljivosti\nObeležen Dan nordijskog hodanja u Srbiji sa Nordijskom Poslovnom Alijansom\nU saradnji sa Školom nordijskog hodanja Beogradskog trkačkog kluba, ovaj zanimljiv sport isprobali su ambasadori i članovi Nordijske poslovne alijanse.\nUprkos vrućinama krećemo se i treniramo\nBeograd, 23. jun 2021. godine – Škola nordijskog hodanja Beogradskog trkačkog kluba održala je juče trening nordijskog hodanja na Adi Ciganliji za članove Nordijske poslovne alijanse i predstavnike diplomatskog kora. Prisutne su pozdravili ambasador Finske Kimo Lahdevirta i ministarka trgovine, turizma i telekomunikacija Tatjana Matić, koji su se i sami ovom prilikom oprobali kao nordijski hodači.\nTehniku nordijskog hodanja isprobalo je oko pedeset gostiju Nordijske Poslovne Alijanse u Srbiji, predstavnici sve četiri nordijske ambasade, ali i predstavnici medija. Oni su isprobali tehniku hodanja sa nordijskim štapovima, i ishodali svoj prvi nordijski kilometar.\n“Današnji čas nordijskog hodanja ima za cilj da podigne svest o važnosti bavljenja fizičkom aktivnošću u prirodi kao i o aktivnoj socijalizaciji koja nam je naročito falila usled pandemije COVID-19. Ovo je ujedno i poziv da se pokrenemo na svim životnim poljima – da sa novom energijom stvaramo, kreiramo i doprinosimo zajednici“ – izjavila je Iva Petrović, izvršna direktorka Nordijske poslovne alijanse.\n“Nordijsko hodanje efektivnije je od regularnog hodanja, jer se zbog korišćenja štapova angažuje i gornji deo tela. Ujedno, lepota nordijskog hodanja je u tome što mogu da se priključe svi, bez obzira na godine i fizičku spremnost i da se na bezbedan način bave sportom u prirodi“, istakao je ambasador Lahdevirta.\nPredstavnici ambasada nordijskih zemalja sa ministarkom Tatjanom Matić\n“Resorno ministarstvo za turizam u skladu sa novom strategijom EU u okviru razvoja turizma u post-kovid periodu će se pre svega oslanjati na održiv, ekološki turizam. Ovaj sport koji ima već dugu tradiciju u nordijskim zemljama, postaje sve popularniji i kod nas. Pored toga što je izuzetno zdrav vid aktivnosti i dostupan svima, naše prelepe planine, jezera i ruralni krajevi su zaista idealne lokacije za upražnjavanje treninga ovog tipa. Radujem se da po prvi put isprobam nordijsko hodanje”, izjavila je ministarka trgovine, turizma i telekomunikacija, gospođa Tatjana Matić.\nPod pokroviteljstvom četiri nordijske ambasade, Nordijska poslovna alijansa okuplja nordijske kompanije u Srbiji i domaće kompanije koje za cilj imaju da se poslovno povežu sa kompanijama u nordijskim zemljama, kao i da neguju nordijske vrednosti – savestan i održiv način poslovanja, transparentnost, inovativnost, društvenu odgovornost, zaštitu životne sredine i zdrav život.\nBeogradski trkački klub postoji od 2011. godine. Program Škole nordijskog hodanja pilotiran je 2019. kao jedinstveni, stručno vođeni, četvoromesečni, grupni program vežbanja na otvorenom. Tokom 2020 i 2021, 500 Beograđana i Beograđanki prošlo je kroz ovu obuku, čineći ga najpopularnijim grupnim programom na otvorenom.\nKao što smo pre 10 godina popularizovali trčanje koje je tada brojilo par stotina atletičara i kada su ženama koje trče dobacivali na ulici (a i dalje to rade u malim mestima Srbije), BRC se obavezuje da će za ne manje od 3, a ne više od 5 godina ustoličiti nordijsko hodanje kao trend. Štapovi za nordijsko hodanje postaće deo popularne slike našeg grada. Razglednice Ade Ciganlije i drugih pešačkih staza imaće nordijske hodače.\nbeogradski trkački klub finska ambasada ministarstvo turizma nordijska poslovna alijansa tatjana matic


Tursko proleće: Peti dan protesta, jedna fatalna žrtva – Nadlanu.com\nTursko proleće: Peti dan protesta, jedna fatalna žrtva\nObjavljeno 4. juna 2013. / 20:34:09\nU masovnim antivladinim protestima, koji širom Turske traju već peti dan, poginulo je, prema nepotvrđenim informacijama, dvoje ljudi, dok je najmanje 2.000 povređeno a situacija se ni danas ne smiruje.\nPosle vesti da je jedan mladić poginuo kada je automobil uleteo među demonstrante u Istanbulu, zvaničnici u južnom gradu Antakiji saopštili da je i 22-godišnji Abdulah Komert izgubio život u jučerašnjem protestu.\nAmbasador Srbije u Ankari Dušan Spasojević rekao je da među povređenima nema srpskih državljana, da situacija na ulicama i dalje eskalira, a savet srpskim građanima u Turskoj je da po svaku cenu izbegavaju mesta javnih okupljanja.\nZamenik premijera Turske Bulent Arinč izvinio se povređenima u demonstracijama i pozvao na momentalno okončanje protesta.\nArinč je pokušao da smiri napetost nakon višednevnih uličnih protesta i sukoba sa policijom u kojima je poginulo dvoje ljudi, rekavši da je vlada “naučila lekciju” iz tih nemira.\nDemonstracije su, potom, prerasle u masovne antivladine proteste u Istanbulu, Ankari i još nekoliko desetina drugih gradova i ušle u peti dan.\nArinč je ocenio da je nezadovoljstvo građana bilo legitimno i opravdano zbog namere da se uništi park Gezi, ali da je situacija izmakla kontroli kada je policija upotrebila suzavac protiv građana.\nArinč je, takođe, izneo novi bilans demonstracija, rekavši da je u neredima povređeno 64 civila i 244 policajaca, mada lekari i grupe za ljudska prava smatraju da je taj bilans znatno viši.\nPrema podacima koje je vlada objavila u nedelju, u sukobima u 67 gradova povređeno je 58 civila i 115 pripadnika snaga bezbednosti, dok je više od 1.700 ljudi širom zemlje uhapšeno, ali je većina njih, u međuvremenu, puštena na slobodu.\nIzjave Arinča bile su očigledan pokušaj da se smiri napetost nakon što je premijer Redzep Tajip Erdogran, glavna “meta” protesta, ranije za nerede optužio “ekstremiste” i “vandale”.\nDemonstranti optužuju Erdogana da nastoji da sprovede konzervativne islamske reforme u zemlji.\nKancelarija Ujedinjenih nacija za ljudska prava zatražila je da Turska sprovede temeljnu, nezavisnu istragu o ophođenju snaga bezbednosti prema antivladinim demonstrantima.\nPortparolka visokog komesara UN za ljudska prava Sesil Puji, rekla je da su UN zabrinute zbog izveštaja o preteranoj upotrebi sile na protestima i da su pozvale Tursku da obezbedi apsolutno poštovanje prava na mirno okupljanje, dok demonstranti treba da se pobrinu da protesti ne budu nasilni.


– Te retrogradne snage govore o povredi teritorijalnog integriteta i suvereniteta BiH. Ne postoji niko ko je iole ozbiljan i u BiH, Evropi ili svijetu da dovodi u pitanje suverenitet i teritorijalni integritet Bosne i Hercegovine – dodao je.\nKaže da smo tome mogli svjedočiti kroz različite izjave i saopćenja nakon što se pojavio “famozni” non-paper, a došle su iz ozbiljnih institucija Evropske unije, Sjedinjenih Američkih Država i mnogih drugih država svijeta.\n– Bosna i Hercegovina će ostati cjelovita sa svojim suverenitetom i treba da se izgrađuje kao demokratska država i to je put, a put nikako nije promjena granica ili podjela ni etnička ni teritorijalna. Put je integracija BiH u Evropsku uniju i NATO savez – stav je Džaferovića.


Smoke Mardeljano i Mikri Maus sa novim spotovima - MY PEOPLE\nSmoke Mardeljano i Mikri Maus sa novim spotovima\nSmoke Mardeljano i Mikri Maus izbacili su spotove za pesme sa njihovih prethodnih albuma! Razlog zbog koga sam ih stavio u istu vest je taj da osim toga što su njih dvojica dobri drugari – kolege reperi pa mi verujem neće zameriti, Mikri Mausa takođe možemo da vidimo u par kadrova u Mardeljanovom novom spotu!\nSmoke Mardeljano je izbacio spot za pesmu “Običan čovek” koja se nalazi na njegovom albumu “Ja repujem” od prošle godine koji verujem da niko nije propustio.\nMikri Maus izbacio je spot za pesmu “Jahtung” sa njegovog disko-rep albuma koji je uradio u saradnji sa DJ Kovijem pod nazivom “Ukradene obrade (muzika za nos)”. Ukoliko ste možda i propustili ovaj album, tople preporuke su da poslušate ovaj interesantan spoj disko hitova i Mikrijevog repa!\nObzirom da se Mikri pojavio u Mardeljanovom spotu, mogao je da povede i drugara na Jahtung u zezanje, samo kažem… 🙂\nDj Kovi Ja Repujem Jahtung Mikri Maus Obican covek Smoke Mardeljano Ukradene Obrade\nLider započeo Derlirijum\nMikri Mausa i Bvana Herbalajzer – Ko me to tamo peva


Englezi nude 9 miliona evra za Lazara Markovića\nEngleski premijerligaš Votford i drugoligaš Hal spremni su da izdvoje devet miliona evra za transfer Lazara Markovića iz Liverpula, prenose engleski listovi Dejli Star i San.\nMenadžer Liverpula Jirgen Klop juče je potvrdio da srpski reprezentativac može da potraži novu sredinu, ali pokušaće da za obeštećenje od njegovog odlaska uzme 14,5 miliona evra.\nMarković je prošlu polusezonu proveo na pozajmici iz Liverpula u Halu, imao je nekoliko zapaženih partija, ali su "tigrovi" ispali u Čempionšip.\nMeđutim, novi menadžer Votforda Marko Silva oduševljen je Markovićem posle saradnje u Halu i želi da ga "povuče" sa sobom u novi klub i vrati ga u staru formu.\nMarković nema budućnost u Liverpulu iako je došao kao veliko pojačanje iz Benfike, ali nije pokazao igre iz Lisabona, pa je bio na pozajmicama u Fenerbahčeu, Sportingu i Halu.\n« Đorđević okupio košarkaše za EP Luković zvanično završio karijeru »


» OTVARANJE 3 SAMOSTALNE IZLOZBE\n3 – 30. jul\nU petak, 3. jula 2020. godine u 19.00 sati u izložbenom prostoru Kuće Vojnovića, Cara Dušana 3, biće otvorene tri samostalne izložbe: Tamara Dragan “Surface space”, Kristina Božović “Ostaci” i Jelena Bursać “Traganje”.\nIzložba Tamare Dragan “Surface space” predstavlja seriju radova započetih krajem 2017. godine, kao početak novih ideja i razmišljanja o tematici prostora kao širokog polja istraživanja, u kojem umetnica istražuje odnose unutrašnjeg i spoljašnjeg, galerijskog i skulptoralnog, imaginarnog i stvarnog prostora. Njenom intervencijom u prostoru nastaje preobražaj objektivnog stvarnog prostora u jedan mogući subjektivni metaforični prostor. U ovom slučaju tematika prostora je postavljena u jednu drugačiju korelaciju, tako što se sužava polje koje taj prostor zahvata, prelazeći iz slobodne skulpture u reljef. Tamara se ovde bavi površnošću prostora, sagledavajući i ispitivajući ga putem same kompozicije i osnovnih elemenata građenja, kao što su ravnoteža, boja, tekstura, kontrast… Objekti, odnosno reljefi su koncipirani kao kolaž različitih metalnih površina i oblika.\nIZLOŽBA ULUI I KOMBINARTA\nKuća Vojnovića13 – 25. mart


U Srbiji oko 6.000 migranata, instutucije spremne da reaguju - Ozon Media\nU Srbiji oko 6.000 migranata, instutucije spremne da reaguju\nOd strane Ozon 04.03.2020.\nOd strane Ozon 04.03.2020. 0 komentar\nPotpredsednik Vlade Republike Srbije i ministar unutrašnjih poslova dr Nebojša Stefanović izjavio je da se, suprotno lažnim informacijama, na teritoriji naše zemlje u ovom trenutku nalazi oko 6.000 migranata i poručio da su sve institucije Republike Srbije spremne da reaguju i zaštite granice i bezbednost naših građana ukoliko dođe do značajnijeg migratornog talasa.\n„Srbija neće biti parking za migrante niti će u Srbiji neko tobož vraćati iz EU i naseljavati na stotine hiljada migranata. To se pokazalo kao apsolutna laž u prethodne tri godine koliko slušamo te priče, kao što je to i danas apsolutna laž. Svi oni koji već godinama uporno plasiraju ove potpune izmišljotine grubo obmanjuju građane Srbije u pokušaju da steknu neke sitne političke poene“, rekao je Stefanović.\nOn je podsetio da je Aleksandar Vučić, i dok je bio premijer i sada kao predsednik Republike Srbije, uvek isticao da se istovremeno moraju preduzeti sve moguće mere u cilju zaštite naših granica i građana Srbije, ali i da kao zemlja moramo imati human pristup prema ljudima, koji su se privremeno našli na našoj teritoriji, bilo bežeći od ratnih stihija ili nemaštine.\n„To naravno ne znači da Srbija ne vodi računa o poštovanju svojih zakona i sopstvenim interesima. Najpre, u poslednjih pet godina smo značajno unapredili kapacitete naše granične policije, što u ljudstvu, što kroz nabavku dronova, termovizijskih kamera i druge opreme i sposobni smo da u potpunosti zaštitimo naše državne granice. Štaviše, uputili smo i jedan broj policajaca na granicu Severne Makedonije i Grčke kako bismo pomogli u odvraćanju migranata da nezakonito prelaze ovu granicu i potom nastave, između ostalog, i dalje prema Srbiji. Preduzimamo sve neophodne mere u saradnji sa svim međunarodnim partnerima i sa istoka, zapada, severa, juga kako bismo sprečili ilegalne ulaske u našu zemlju“, rekao je Stefanović.\n„Svi međunarodni mehanizmi, Sporazum o readmisiji, Dablinski sporazum i ostali vrlo su jasni i Republika Srbija je u tom pogledu zaštićena. Građani Srbije su potpuno svesni da se na našoj teritoriji nalazi manji broj migranata, koje takođe kroz proces readmisije u saradnji sa IOM i EU i drugim institucijama širom sveta pokušavamo da dobrovoljno vratimo u njihove zemlje porekla ili u one iz kojih su ušli na teritoriju naše zemlje“, objasnio je ministar.\n„Granična policija, vojska, druge službe bezbednosti i sve institucije Republike Srbije apsolutno su spremne da reaguju ukoliko dođe do značajnijeg migratornog talasa i zaštite interese naše zemlje. A svi oni koji lažima pokušavaju da kritikuju politiku predsednika Vučića i Vlade Republike Srbije, koja je doprinela i međunarodnom ugledu i snaženju ekonomije naše zemlje, upravo jasno pokazuju da ih ne interesuju interesi Srbije“, ocenio je ministar.\nMinistarstvo unutrašnih poslova\nLakše do posla u Nemačkoj – Stupio na snagu novi zakon o useljavanju stručnjaka\nU pežou spid\nDANAS JE VELIKI PRAZNIK – TOMINDAN: Verovanja kažu...


Na svim parkinzima mogu se vidjeti automobili s registracijama iz Beograda, Loznice, Valjeva, Čačka, Zaječara, Niša, Novog Sada, Bajine Bašte i Šapca\nLjiljana Stevanović, predsjednica Lokalne izborne komisiji Srebrenica izjavila je za Radio Slobodna Evropa da je do 11 sati u opštini Srebrenica glasalo 2.822 birača ili 26 odsto od upisanih 14.499 glasača.\nGlasanje protiče bez problem, a na biralištu Petriča, koje je, zbog saobraćajnog udesa kojeg je imala predsjednica biračkog odbora na putu do Srebrenice, otvoreno u 9,30 minuta, glasanje će biti produženo i poslije 19 sati.\nNa dan lokalnih izbora, automobili s registarskim oznakama iz Srbije, „preplavili“ su Srebrenicu. Na svim parkinzima mogu se vidjeti automobili s registracijama iz Beograda, Loznice, Valjeva, Čačka, Zaječara, Niša, Novog Sada, Bajine Bašte i Šapca.\n#srebrenica#u fokusu#izbori 2020.


Direktno sa pulta prvih violina – DJ Jelkinja odlazi u di-džej pult\nNa drugom “Late Night Classic” afterpartiju Beogradske filharmonije, violinistkinja Jelena Dimitrijević će se oprobati u ulozi di-džeja, u petak 25. januara u klubu “Taman” (od 23 časa). Nakon filharmonijskog koncerta na Kolarcu, direktno sa pulta prvih violina, muzičarka će pod imenom DJ Jelkinja stati za di-džej pult i puštati klasičnu muziku u srcu Savamale.\nNa prvom “Late Night Classic” događaju, direktor Ivan Tasovac se oprobao u ulozi di-džeja i puštao svoj izbor klasične muzike na jednoj od centralnih lokacija beogradskog noćnog života. Glasno se slušao Kas Valkira, Imperijalni marš, Igra sablji, Tako je govorio Zaratustra, Seviljski berberin, Bolero, a DJ Jelkinja će svojom selekcijom klasičnih melodija, klaberima prirediti odličan provod pun đuskanja.\nAfterparti će biti organizovan nakon koncerta čuvenog Andreasa Otenzamera, superstara na klarinetu koji je i sam učestvovao na sličnim događajima popularisanja klasične muzike u berlinskim tehno klubovima. A Beogradska filharmonija u saradnji sa klubom “Taman”, na svoj način klasičnu muziku proširuje na klupsku scenu i dokazuje da se uz klasičnu muziku može plesati i provesti kao u disko klubu.\nFilm "Taksi bluz" oduševio zagrebačku publiku, slede premijere u Podgorici i Beču\nOBJAVLJENE NOMINACIJE ZA OSKARA: Saznajte ko je u trci za najveće filmsko priznanje\nTAGOVI: Ivan TasovacJelena DimitrijevićfilharmonijaAfterpartiklasična muzika


U selu Dobrinji kod Požege održan je protest zbog najavljenog početka radova na geološkim istraživanjima litijuma. Reporter N1 javlja da su se kilometarske kolone automobila uputile u to selo, da je veliki broj građana i ekoloških aktivista došao… »\nKomentarišući slučaj penzionisanog pukovnika Vojske Srbije Gojka Lalovića, čija je porodica nedavno izbačena iz stana na Bežanijskoj kosi, predsednik Srbije Aleksandar Vučić izjavio je da je to sprovedeno u skladu sa zakonom, ali da je spreman da… »\nAtansković: Država opredelila sredstva za mlade koji započinju sopstveni biznis\nMinistarstvo privrede od ove godine prvi put obezbeđuje sredstva za mlade do 30 godina koji započinju svoj biznis, izjavila je ministarka privrede Anđelka Atanasković. „Želimo da zadržimo mlade u Srbiji, da im pružimo mogućnost da ovde rade i… »\nPredsednik Kine Si Đinping rekao je na video sastanku sa liderima Nemačke i Francuske da će Peking ispuniti obećanje u borbi protiv klimatskih promena. Si je nemačkoj kancelarki Angeli Merkel i predsedniku Francuske Emanuelu Makronu kazao da će Kina… »\nUoči sahrane princa Filipa, koji je preminuo u 100. godini, kraljevska porodica objavila je na svom zvaničnom Tviter nalogu komemorativni video montiran od fotografija, ali i jednu sliku po želji kraljice. A montage to commemorate the extraordinary… »\nPremijer Edi Rama potvrdio je postojanje mape u vezi sa promenom granica zemalja regiona Zapadnog Balkana. U emisiji „IZBORI 2021 na V +“, Rama je rekao da je mapu video i pre nego što ju je pokazao slovenačkom kolegi Janezu Janši, piše… »\nFinale Evrokupa deo F4 vikenda Evrolige?\nFinale Evrokupa moglo bi da bude deo Fajnal-for vikenda Evrolige, prenosi "Eurohoops". Nakon predloga novog formata Evrokupa, stiže i predlog o terminu odigravanja finala Evrokupa, čime bi se dobilo na popularnosti drugog po rangu evropskog klupskog… »\nPredsednik Srbije Aleksandar Vučić upitao je "kakvo to poverenje" u Srbiju ima Haški sud kada ne dozvoljava da se za nepoštovanje tog suda funckionerima Srpske radikalne stranke Petru Jojiću i Vjerici Radeti sudi u Srbiji. Postupajući haški sudija… »\nJedna osoba ubijena, dve povređene na pijaci u Južnoj Mitrovici\nJedna osoba je ubijena na Zelenoj pijaci jutros u Južnoj Mitrovici, dok su dve povređene. Portparol Kosovske policije za region Južna Mitrovica Avni Zahiti potvrdio je za kosovske medije da je jedna osoba pucala iz vatrenog oružja na tri osobe… »


Održana V sednica Skupštine OKS - Olimpijski komitet Srbije\nV redovna sednica Skupštine Olimpijskog komiteta Srbije održana je danas po prvi put korišćenjem video konferencijske veze. Usvojeni su izveštaj o radu, finansijski i izveštaj Nadzornog odbora za 2019. godinu, kao i finansijski plan i plan rada za tekuću, 2020. godinu.\nPredsednik Olimpijskog komiteta Srbije, gospodin Božidar Maljković iskoristio je priliku da u svom uvodnom obraćanju pozdravi sve članove Skupštine i da se zahvali prisutnima na učešću na sednici putem novih tehnologija: „Sednicu ovoga puta održavamo virtuelnim putem po preporuci Međunarodnog olimpijskog komiteta i po ugledu na delovanje velikog broja nacionalnih olimpijskih komiteta. Smatrali smo da ovog puta najbezbednije da naše godišnje okupljanje održimo putem video konferencije, obzirom da su nam zdravlje i bezbednost svih naših članova najbitniji,“ rekao je, pored ostalog, u svojoj uvodnoj reči Maljković.\n„Suštinu rada Olimpijskog komiteta Srbije čine sportski programi, a među njima je svakako najvažniji Olimpijski program „Tokio 2020“. U prethodnoj godini, kroz ovaj program finansirano je 103 sportista iz 15 individualnih sportskih grana, odnosno 8 ekipa iz 4 timska sporta. Kao rezultat ovakvog pristupa, kao rezultat rada u protekloj godini u olimpijskim disciplinama osvojene su: 4 medalje na svetskim prvenstvima, 17 medalja na Evropskim prvenstvima, a na drugim Evropskim igrama u Minsku osvojeno je šest medalja“, rekao je Maljković.\nPredsednik Maljković istakao je i važnost postojanja sponzorskog pula u vidu obezbeđivanja finansijskih sredstava za aktivnosti i pripreme naših sportista, a bez čije pomoći realizacija mnogobrojnih projekata ne bi bila moguća.\nU kontekstu predolimpijske 2020. godine, predsednik OKS je rekao: „Svi kapaciteti sa kojima ova kuća raspolaže, i ljudski i finansijski, bili su kao i do sada stavljeni u funkciju sportista i podržavanja njihovih sportskih programa sa idejom ostvarivanja glavnih ciljeva, a to su: podizanje sportskog rezultata sa akcentom na postavljanje vrhunskih plasmana u Tokiju naredne godine, kvalifikovanje što većeg broja sportista za Igre i stabilno finansiranje programa identifikovanih olimpijskih nada za Pariz 2024. godine,“ rekao je Maljković.\nMaljković je rekao da su programi olimpijskog obrazovanja važan deo delovanja OKS: „Olimpizam kao platforma propagira kreiranje boljeg sveta kao mesta za život celog čovečanstva. Čista i plemenitija ideja od Olimpizma ne postoji i zato u teškim vremenima u kojima su vrednosti poljuljane i kompromitovane, želimo da Olimpijski komitet Srbije u ovoj godini još više proširi dijapazon aktivnosti Olimpijskog obrazovanja u celoj Srbiji, u čemu u prilog govori veliki broj projekata koje organizujemo u domenu Olimpijskog obrazovanja.“


Amerika: Mi smo proterali najviše diplomata, šta je sa ostalima - Sputnjik Srbija\n22:48 04.04.2018 (osveženo 22:52 04.04.2018) Preuzmite kraći link\nMeđunarodna zajednica treba da preduzme više napora kako bi Rusija promenila svoje ponašanje, izjavila je zvanična predstavnica Bele kuće Sara Sanders.\nTramp: Ozbiljno razmišljam o povlačenju iz Sirije\n„Proterali smo 60 ljudi, druge države su proterale četiri, pet osoba. Mislimo da i druge države treba da urade više kako bi se promenilo ponašanje Rusije“, izjavila je Sandersova.\nPredstavnica administracije je navela da američke vlasti imaju „oštar“ stav prema Rusiji, jer žele da promene njeno ponašanje.\nRanije je nešto slično rekao i predsednik Donald Tramp.\n„Očigledno, niko nije bio oštriji prema Rusiji od Donalda Trampa… Međutim, ako mi uspostavimo odnose sa Rusijom, to bi bilo dobro, a ne loše. Svi se lažu sa tim, osim glupih ljudi“, rekao je šef Bele kuće na jučerašnjem sastanku sa predsednicima Estonije, Litvanije i Letonije.


Advokat MARIJA MARKOVIĆ\nJUŽNI BULEVAR 144/203\nTelefon 1: 0693707454\nDiplomirala na Pravnom fakultetu Univerziteta u Beogradu 2005. godine sa prosečnom ocenom 9,29. Odmah nakon diplomiranja, započela sam sa radom u pravnom sektoru jedne poslovne banke gde sam obavljala pravne poslove četiri godine. Nakon toga, nastavljam sa radom u poslovnim bankama, koje posluju u Republici Srbiji, čime se dodatno usavršavam na pravnim poslovima koji se tiču korporativnog prava, prava na nepokretnostima ,sastavljanja ugovora, uspostavljanja svih vrsta kolaterala. Bankarsku karijeru završavam u sektoru naplate potraživanja na poziciji koordinatora rada eksternih advokatskih kancelarija angažovanih od strane banke, gde se dodatno usavršavam u oblastima naplate potraživanja, izvršnog i parničnog postupka. Kao advokat specijalizovana sam za parnični postupak, prava na nepokretnostima, radno i privredno pravo. U portfoliju mojih klijenta nalazi se veliki broj renomiranih privrednih društava, Javno komunalno preduzeće "Izvor" iz Petrovca na Mlavi, Šumarski fakultet Beograd.


Velika pobeda SNS u Plandištu, izlaznost preko 61 odsto - eVršac\nSrpska napredna stranka će u Skupštini opštine Plandište imati 14 odbornika. Ovim povodom oglasio se predsednik Opštinskog odbora Srpske napredne stranke Jovan repac.\nU lokalni parlamet ušli su još SPS (773 glasova – 13,88%) koja će imati 3 odbornika i grupa građana (671 glasova – 12,04%) sa 2 odbornika.\nPosle zaključenja izdornih rezultata pristupa se postupku raspodele mandata. U raspodeli mandata učestvuju samo izborne liste koje su dobile najmanje 3% glasova od ukupnog broja glasova birača koji su glasali.\nRaspodela mandata vrši se primenom sistema najvećeg količnika odnosno primenom D’Ontov-og izbornog sistema, po kojem se mandati raspoređuju srazmerno procentu osvojenih glasova. Mandati se raspoređiju tako što se ukupan broj glasova koje je dobila svaka pojedinačna izborna lista podeli sa brojevima od 1 do zaključno sa brojem 19, koliko ima mandata u Skupštini opštine Plandište.\nČinjenica da je neka lista prešla granicu od 3%, odnosno da je prešla izborni cenzus, nije garancija da će dobiti mandat obzirom na veliki broj glasača koji su dali podršku drugim izbornim listama.


Bečić: Najveći protivnik mira u Crnoj Gori je struktura Mila Đukanovića – Borba\nLider koalicije “Mir je naša nacija” na parlamentarnim izborima u Crnoj Gori Aleksa Bečić izjavio je da je “najveći protivnik mira” u toj zemlji “odlazeća struktura” Demokratske partije socijalista (DPS), stranke predsjednika Crne Gore Mila Đukanovića.\n“(DPS) nezadovoljna izbornim porazom poziva ovih dana na kontramitinge protiv svog naroda, podstiče tenzije i fabrikuje incidente. Poručujem im da bi bilo čojski i crnogorski da priznaju poraz, da nama čestitaju ovu veliku, istorijsku pobjedu i da nova demokratska i reformska vlada donese i mir i napredak i pravdu”, kazao je Bečić za današnju “Politiku”.\nOn je rekao da u novoj vlasti neće biti mjesta za kriminal, korupciju i javašluk, kao ni za namještene tendere, koruptivne ugovore “i mnogo čega drugog” što je, kako je naglasio, uništavalo “ekonomsko, moralno i ekološko biće” Crne Gore.\nIstakao je da nema sumnje da će crnogorsko tužilaštvo imati pune ruke posla jer se, kako je ocijenio, vlast Mila Đukanovića “prepoznaje po kriminalu i korupciji”.\n“Zamislite kakvo su nam stanje ostavili kada američka ambasadorka u Crnoj Gori kaže da je korupcija u Crnoj Gori endemska i da to usporava evroatlantske integracije države. Što sa nas tiče, pravda mora da bude temelj savremene i demokratske Crne Gore, ali nikakvog revanšizma neće biti i ne smije biti”, kazao je Bečić.\nNaglasio je da će nova vlast obezbijediti da “veliko načelo vladavine prava” postane jedan od ključnih “integrativnih faktora” Crne Gore i njenog društva.\n“Da se institucijama vjeruje i da po poštovanju ideja i ideala slobode, jednakosti i ravnopravnosti Crna Gora bude uzor drugima”, istakao je on.\n“Znate li koliko je ljudi u samom DPS-u priželjkivalo ovo promjene? To je ogroman broj ljudi, mnogi članovi DPS-a su i glasali za našu listu ili za druge opozicione liste”, rekao je Bečić.\nČetnik jede izmet, mrs govedo


Lukašenko: Iza protesta stoje SAD i "mala buržoazija" - BIGportal.ba\nLukašenko: Iza protesta stoje SAD i “mala buržoazija”\n8 Septembra, 2020 8 Septembra, 2020 093\nSAD, kako tvrdi, deluju preko centara u Poljskoj i Češkoj, kao i klasa “male buržoazije”, koja se pojavila u Belorusiji, izjavio je novinar Rusija-1 Jevgenij Rožkov.\nRožkov, koji je intervjuisao Lukašenka, rekao je da su predsednika Belorusije pitali ko je zainteresovan za podržavanje protestnog pokreta i “s koje strane je očekivao i i dalje očekuje da dođe do nevolje”.\nLukašenko, kako navodi, “veruje da, pre svega, Amerikanci stoje iza svega, da deluju kroz centre u Pojskoj i Českoj”, ali smatra da postoje i unutrašnji razlozi, prenosi TASS.\n“Jedan razlog je činjenica da su dve nove generacije odrasle u Belorusiji, formirajući klasu male ”buržoazije”, koja želi vlast”, navodi Rožkov da je rekao Lukašenko.\nLukašenko je ranije danas izjavio da je “možda predugo” ostao na vlasti kao predsednik, ali da je za sada on jedina osoba sposobna da zaštiti zemlju.


Šarić osumnjičen za ubistvo svog bliskog saradnika - KRIK\nObjavio/la KRIK.rs 14/04/2022\nDarko Šarić/Milan Milovac (foto: KRIK/arhiva)\nRazlog zbog kojeg je Šarić danas uhapšen jeste sumnja da je organizovao ubistvo svog nekada bliskog saradnika Milana Milovca prošle godine u Ekvadoru, otkriva KRIK.\nMilovac je bio viđen kao jedan od ključnih ljudi Šarićevog kartela i u Srbiji je 2011. optužen kao deo ove kriminalne grupe koja je švercovala kokain iz Južne Amerike u Evropu. Milovac je, prema ovoj optužnici, bio nadležan za Italiju – ugovarao je prodaju kokaina italijanskim kriminalcima i organizovao nižerangirane članove grupe koji su vršili isporuku droge.\nU optužnici je opisana prodaja 100 kilograma kokaina koji je iz Južne Amerike stigao u Italiju, a koju je organizovao Milovac. On je, naime, naredio drugim članovima grupe da u oktobru 2008. ovu drogu prevezu iz skladišta u Pizi u Milano, a za prevoz je bio zadužen Milan Puljarević koji je u grupi imao ulogu kurira. Nisu, međutim, znali da ih prati italijanska policija koja je Puljarevića zaustavila na auto-putu ka Milanu. Policajci su pronašli kokain u skrivenim bunkerima u automobilu i uhapsili Puljarevića.\nPolicija je u to vreme i prisluškivala članove Šarićeve grupe, pa se u jednom od razgovora čuje kako nepoznata osoba zabrinuto obaveštava Milovca da se Puljarević ne javlja i traži mu da ga on pozove. U razgovoru ta osoba pominje kriminalce koji su hteli da kupe drogu, a Milovac ga upozorava da njihova imena ne govori preko telefona, što pokazuje da su članovi grupe bili oprezni i verovatno znali da ih policija prisluškuje.\nIako je optužen za ovo, Milovac nikada nije ušao u sudnicu – pobegao je pre nego što je policija uspela da ga uhapsi 2009. godine u akciji „Balkanski ratnik“ u kojoj su pali ostali Šarićevi saradnici i nikada nije uhapšen. Tada se izvukao i Šarić, ali se predao 2014. i od tad je bio u zatvorskom pritvoru dok, krajem prošle godine, nije pušten u kućni pritvor.\nViše o današnjem hapšenju Šarića pročitajte ovde


Oni su uhapšeni zbog osnovane sumnje da su izvršili krivična dela trgovine uticajem, kao i zloupotrebu službenog položaja, a akcija je još u toku.\nVise detalja znaće se posle saslušanja uhapšenih milicionera i konačnog stava VJT.\nPomoćnik načelnika Komunalne milicije Ranko Šekularac rekao je za "TV Prva" da su je razlog hapšenja njegovih kolega trgovina uticajem i zloupotreba službenog položaja.\n- Zbog sumnje da su izvršili dela trgovinu uticaja i zloupotrebu službenog položaja jutros je uhapšeno pet komunalnih milicionara. Tragom prijava i operativnog rada da se na terenu dešavaju nepopularne radnje došlo je do hapšenja. Građani se često žale na ono što se kolegama stavlja na teret - rekao je Šekularac.


Do granice i biciklističkom stazom: Opsežni radovi, uslov za promet kamiona i autobusa, i duže radno vreme · gradski.online\nDo granice i biciklističkom stazom: Opsežni radovi, uslov za promet kamiona i autobusa, i duže radno vreme\nKIKINDA- Otvaranje graničnog prelaz Nakovo- Lunga i za teretni saobraćaj, pojeftinio bi troškove transporta, jer je od Kikinde udaljen tek devet kilometara. Kamiondžije i vozači autobusa ne bi morali više da koriste prelaz kod Srpske Crnje. Temišvar bi im bio bliži za oko 20 kilometara, Arad za 65, a mađarski pogranični grad Mako za 40 kilometara. U svetlu ovih činjenica, Kikinđani i njihovi partneri iz Žomblja, u saradnji sa JP “Putevi Srbije” i zrenjaninskim RCR “Banat”, realizuju pojekat “Unapređenje povezanosti Banata”.\nNa danas održanom skupu u našem gradu moglo se čuti da projekat, koji se finansira okviru Interreg IPA programa prekogranične saradnje Rumunija Srbija, odmiče željenom dinamikom. Radovi su u punom jeku, a podrazumevaju izgradnju dvosmerne biciklističke staze od Kikinde do same granice sa Rumunijom, ali što je još važnije, opremanje graničnog prelaza Nakovo- Lunga sa naše strane. Te radove Grad Kikinda finansira sa skoro 480.000 evra, a sve bi trebalo da bude gotovo do avgusta:\n-Ovo je strateški važan projekat za Kikindu i Severnobanatski okrug. Tokom prethodne tri godine, na ovom graničnom prelazu zabeleženo je više od 700.000 prelaza. Nakon završetka prve faze projekta, fokusiraćemo se na drugi, odnosno naredni projekat.\nCilj je da ovaj granični prelaz počne da radi 24 sata i da bude otvoren za kamione i autobuse. To bi značajno pospešilo saobraćajni i privredni ambijent Kikinde, a mnogo pomoglo izvozno orijentisanim preduzećima iz Kikinde i ovog dela Vojvodine- kazao je Pavle Markov, gradonačelnik Kikinde.\nDirektorica RCR “Banat”, Irena Živković, navela je da ovaj prekogranični projekat za cilj ima unapređenje uslova za kretanje ljudi, robe i usluga u prekograničnoj oblasti, ali i opremanje i dalji razvoj graničnog prelaza Nakovo- Lunga.\nBiljana Vuksanović, izvršna direktorka JP “Putevi Srbije” i projekt menadžerka, najavila da se naredne godine očekuje rehabilitacija državnog puta od našeg grada do Nakova, dok je Darius Andrian Postelnicu, predsednik opštine Žombolj, potvrdio su oni svoj deo posla da do graničnog prelaza već uradili.\nOvaj međunarodni granični prelaz radi samo 7 do 19 sati, i to isključivo za putnički saobraćaj. Protok kamiona i autobusa podrazumeva izgradnju po jedne izlazne i ulazne trake za promet autobusa i teretnih vozila, natkrivanje kontrolnog prostora, instaliranje video nadzora…\nPrethodnoMaturanti, obratite pažnju: Bogdan Bogdanović ima važnu poruku za vas!\nSledećeNestvaran šampionski niz, skor za anale: Rukometašice titulu overile 22. uzastopnom pobedom